cyanic-selkie/wikianc huggingface dataset:
കനിരാജൻ
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ
പടിഞ്ഞാറെ കല്ലട ഗ്രാമപഞ്ചായത്ത്
പ്രകൃതി രമണിയംവെസ്റ്റ് കല്ലടഗ്രാമപഞ്ചായത്ത് രൂപീകൃതമാകുന്നത് 1952-53 കാലഘട്ടത്തിലാണ്.കുന്നത്തൂർ താലൂക്കിലെ ശാസ്താംകോട്ട ബ്ളോക്കുപരിധിയിലാണ് പടിഞ്ഞാറേകല്ലട പഞ്ചായത്ത് അഥവാ വെസ്റ്റ്‌ കല്ലട ഗ്രാമപഞ്ചായത്ത് ഉൾപ്പെടുന്നത്. പഞ്ചായത്തിന്റെ മൊത്തം വിസ്തീർണ്ണം 13.36 ചതുരശ്ര കിലോമീറ്ററാണ്. വടക്കുഭാഗത്ത് ശാസ്താംകോട്ട പഞ്ചായത്ത്, കിഴക്കുഭാഗത്ത് ശാസ്താംകോട്ട, കിഴക്കേകല്ലട പഞ്ചായത്തുകൾ, തെക്കുഭാഗത്ത് മൺട്രോതുരുത്തു പഞ്ചായത്ത്, പടിഞ്ഞാറുഭാഗത്ത് തേവലക്കര, മൈനാഗപ്പള്ളി പഞ്ചായത്തുകൾ എന്നീ പ്രദേശങ്ങളാണ് പടിഞ്ഞാറേ കല്ലട പഞ്ചായത്തുമായി അതിർത്തി പങ്കിടുന്നു
ചരിത്രം
കൊല്ലം ജില്ലയിലെ കല്ലട ഗ്രാമത്തിന് വളരെ പഴയ ഒരു പാരമ്പര്യം അവകാശപ്പെടാനുണ്ട്. കൊല്ലം രാജാക്കന്മാരുടെ ആദ്യകാല ആസ്ഥാനം കല്ലടയായിരുന്നു. അന്ന് കിഴക്കേ കല്ലട യും പടിഞ്ഞാറേ കല്ലടയും ഒന്നായി കിടന്നിരുന്നു. അന്നത്തെ കല്ലടയുടെ പേര് ണൽക്കണ്ട എന്നാണെന്ന് കാണുന്നു. അക്കാലത്തെ കല്ലട വലിയൊരു വാണിജ്യ കേന്ദ്രമായിരുന്നു. ധാരാളം കപ്പലുകൾ വന്നുപോയിരുന്ന തുറമുഖമായിരുന്നു ഇവിടം. കോതപുരത്തിനും അയിത്തോട്ടുവായ്ക്കും നെൽപ്പുരക്കുന്നിനും ഇടയ്ക്കായി കാണുന്ന അയിത്തോട്ടുവാ, നടുവിലക്കര തുടങ്ങിയ ഭാഗങ്ങളൊക്കെ ഒരു കാലത്ത് അഷ്ടമുടി ക്കായലിന്റെ ഭാഗമായിരുന്നന്ന് കാണാം. കല്ലടയാറ്റിലെ എക്കലും മണ്ണുമൊക്കെ വന്ന് അടിഞ്ഞ് നികന്ന ഭാഗങ്ങളാണ് പടിഞ്ഞാറെ കല്ലടയിലെ താഴ്ന്ന ഭാഗങ്ങളും മൺട്രോത്തുരുത്തും എന്നു ചരിത്രങ്ങളിൽ കാണുന്നു.
സാമൂഹിക-സാംസ്കാരിക ചരിത്രം
കുളത്തൂപ്പുഴ മലനിരകളിൽ നിന്നുത്ഭവിച്ച് പുനലൂർ, പത്തനാപുരം, കുന്നത്തൂർ വഴി കല്ലടയെ സ്പർശിച്ചാണ് കല്ലടയാർ അഷ്ടമുടിക്കായലിൽ പതിക്കുന്നത്. കല്ലടയാറിന് 120 കി. മീറ്റർ നീളമുണ്ട്. കല്ലുകൾ നിറഞ്ഞ കുന്നുകൾക്കുള്ളിലാണ് ഈ പ്രദേശം. കൊടുവിള, കൈതക്കോട്ട്, പവിത്രേശ്വരം, ഉപരികുന്ന്, കോട്ടമുകൾ, കണത്താർകുന്നം എന്നീ കൽപ്രദേശങ്ങളുടെ ഇടയിൽ കിടക്കുന്ന സ്ഥലത്തിന് കല്ലിട എന്ന പേരുണ്ടായതായി പറയപ്പെടുന്നു. കാലാന്തരത്തിൽ കല്ലിട കല്ലടയായി. കുളത്തൂപ്പുഴയാറ് എന്നു ആദ്യകാലത്ത് പറഞ്ഞുവന്നിരുന്ന ഈ ആറ് നിരന്നൊഴുകിയിരുന്നതായും ശാസ്താംകോട്ട കായൽ ഈ പ്രദേശവുമായി ബന്ധപ്പെട്ടു കിടന്നിരുന്നതായും അക്കാലത്ത് പെരുമൺ മുതൽ കണത്താർകുന്നം വരെ കടത്തുണ്ടായിരുന്നതായും പറയുന്നുണ്ട്. വ്യാപാരികൾ പാക്കപ്പലിൽ വന്ന് നങ്കുരമിട്ടിരുന്ന സ്ഥലമാണ് കടക്കപ്പൽ കുഴി (കടപ്പാക്കുഴി). ജലാശയത്തിനു നടുക്കുള്ള കൊടുംതുരുത്തും ഈ പ്രദേശത്തായിരുന്നു. കുളത്തൂപ്പുഴ ആറ് നിരന്നാഴുകി, കാലാന്തരത്തിൽ നികന്നുവന്ന സ്ഥലമായിരിക്കണം ഈ പ്രദേശം. ഈ പ്രദേശം അന്ന് മുതലകളുടെ വിഹാരരംഗമായിരുന്നു. ശാസ്താംകോട്ട കായലും, ചീങ്കണ്ണിക്കുഴിയുമൊക്കെ മുതലത്താവളങ്ങളായിരുന്നു.
അതിരുകൾ
വടക്കുഭാഗത്ത് ശാസ്താംകോട്ട പഞ്ചായത്ത്, കിഴക്കുഭാഗത്ത് ശാസ്താംകോട്ട, കിഴക്കേകല്ലട പഞ്ചായത്തുകൾ, തെക്കുഭാഗത്ത് മൺട്രോതുരുത്തു പഞ്ചായത്ത്, പടിഞ്ഞാറുഭാഗത്ത് തേവലക്കര, മൈനാഗപ്പള്ളി പഞ്ചായത്തുകൾ എന്നീ പ്രദേശങ്ങളാണ് പടിഞ്ഞാറേ കല്ലട പഞ്ചായത്തുമായി അതിർത്തി പങ്കിടുന . കല്ലടയാറുവഴി എത്തുന്ന മലവെള്ളം പടിഞ്ഞാറെ കല്ലടയിൽ കൂടി ഒഴുക്കാനും എല്ലാ നിലങ്ങൾക്കും പ്രയോജനപ്പെടുത്താനും കഴിയുന്ന ഒരു സ്കീം വെസ്റ്റ് കല്ലട സ്കീംഎന്ന പേരിൽ 1950-51 ൽ കൃഷിമന്ത്രിയായിരുന്ന ഇക്കണ്ടവാര്യരുടെ കാലത്ത് തയ്യാറാക്കിയിരുന്നു. തിരു-കൊച്ചിയിലേയും തുടർന്നു കേരളത്തിലേയും രാഷ്ട്രീയ നേതാക്കൻമാരിൽ ഏറ്റവും ശക്തനായ നേതാവായിരുന്നു കുമ്പളത്തു ശങ്കുപിള്ള. 1953-ലാണ് ആദ്യത്തെ തെരഞ്ഞെടുത്ത പഞ്ചായത്ത് കമ്മിറ്റി ഉണ്ടാകുന്നത്. അന്ന് ഈ വില്ലേജിൽ ആറു കരകളാണ് ഉണ്ടായിരുന്നത്. കോതേയ എന്ന നാമധേയത്തിൽ കോതപുരം, കണ്ടത്താർ (ഗ്രാമകാര്യ വ്യവസ്ഥാപിതം) എന്ന പേരിൽ കണ്ടത്താർകുന്നവും (ഇപ്പോഴത്തെ കണത്താർകുന്നം ), വലിയപാടങ്ങളാൽ വിശാലമായ വലിയപാടവും, കോയിക്കൽ ഭാഗവും, നടുഭാഗത്തെ കരയായ നടുവിലക്കരയും, ആറ്റിലേക്കു വെള്ളം ഒഴുക്കുന്ന അഞ്ചു തോടുകളുടേയും വായ് എന്ന പേരിൽ അയിതതോട്ടുവയും ആയിരുന്നു ഈ ആറുകരകൾ. ആദ്യത്തെ പഞ്ചായത്തു തെരഞ്ഞെടുപ്പിൽ വലിയപാടം കര രണ്ടായി വിഭജിച്ച് പകുതിഭാഗം പടിഞ്ഞാറ് കണത്താർകുന്നം വാർഡിനോടും, കിഴക്കുഭാഗവും കോയിക്കൽ ഭാഗത്തിന്റെ വടക്കുഭാഗവും കൂടി ചേർത്ത് വലിയപാടം വാർഡ് എന്ന പേരിലും; ഒന്നായിരുന്ന അയിത്തോട്ടുവ കര വിഭജിച്ച് അയിത്തോട്ടുവ വടക്ക്, അയിത്തോട്ടുവ തെക്ക് എന്നീ വാർഡുകളുമാക്കിയാണ് തെരഞ്ഞെടുപ്പു നടന്നത്. കൊല്ലം-എറണാകുളം റെയിൽവേ പാത ഈ പഞ്ചായത്തിൽ കൂടി കടന്നുപോകുന്നു.
കല്ലടയാറാണ് കല്ലടയെ രണ്ടായി വിഭജിച്ചത്. അങ്ങനെയാകണം കിഴക്കേകല്ലടയും, പടിഞ്ഞാറെ കല്ലടയും രൂപപ്പെട്ടത്. കല്ലടയ്ക്ക് 16 കരകളാണ് വിഭജനത്തിനു മുൻപുണ്ടായിരുന്നത്. പതിനാറുകരകളും, കരനാഥൻമാരും, പ്രജകളും കോയിത്തമ്പുരാൻ എന്ന നാടുവാഴിയുടെ കീഴിൽ കഴിഞ്ഞു പോന്നതായും അവരുടെ താവഴിയിൽപ്പെട്ട രണ്ടു റാണിമാർ കിഴക്കും, പടിഞ്ഞാറുമായും ഭരിച്ചിരുന്നതായും പഴമക്കാർ പറയുന്നു. കിഴക്ക് മതിലകത്ത് റാണിയും പടിഞ്ഞാറ് ശ്രാവണിത്തമ്പുരാട്ടിയുമായിരുന്നു റാണിമാർ. അന്നത്തെ ശ്രാവണിപുരമാണ് ഇന്നത്തെ ആവണിപുരം. നാടിന്റെയും, നാട്ടാരുടേയും സംരക്ഷണത്തിനായി നാടുവാഴിയുടെ കാലത്തുണ്ടായിരുന്ന രണ്ടു കോട്ടകളാണ് പടിഞ്ഞാറ് കോട്ടക്കുഴിയും കിഴക്ക് കോട്ടവാതിലും. 16 കരക്കാരുടെ ആരാധനാലയം ആയിരുന്നു ചിറ്റുമല ദേവീക്ഷേത്രം. പതിനാറു കരക്കാർ ചേർന്ന് പതിനാറ് എടുപ്പുകുതിരകളെ കെട്ടി ചിറ്റുമല ക്ഷേത്രത്തിൽ ഉത്സവം നടത്തിപ്പോന്നു. മതസൌഹാർദ്ദം വിളിച്ചറിയിക്കുന്ന ഒരു ആരാധനാലയമാണ് 800 വർഷത്തോളം പഴക്കമുള്ള കടപുഴ വലിയപള്ളി.
അന്ന് അധികാരി എന്ന പേരോടുകൂടിയ ഒരു ഉദ്യോഗസ്ഥനാണ് നാടുവാഴിത്തമ്പുരാന്റെ ആശയാഭിലാഷങ്ങൾക്കനുസരിച്ച് ഭരണച്ചുമതല നിർവ്വഹിച്ചിരുന്നത്. വസ്തുവിൽ സ്ഥാപിച്ച കൈവശ കൃഷിക്കാരിൽ നിന്നും നികുതിയായി ഈടാക്കുന്നത് നെല്ലായിരുന്നു. കാർഷിക വിളകൾ സമൃദ്ധിയായി വിളഞ്ഞിരുന്ന നാടായിരുന്നു പടിഞ്ഞാറേ കല്ലട. കേണൽ ജോൺ മൺട്രോ എന്ന സായിപ്പിന് സർക്കാർ കരമൊഴിവായി കൊടുത്തിരുന്ന കല്ലടയുടെ തെക്കുപടിഞ്ഞാറു ഭാഗം, തുരുത്തിൽ താമസിച്ചുകൊണ്ട് ആറിന്റെ ഇരുകരകളിലും സായിപ്പ് ബണ്ട് നിർമ്മിച്ച് മലവെള്ളം തുരുത്തിലേക്ക് തിരിച്ചുവിട്ട് ഫലഭൂയിഷ്ഠമാക്കിയെടുത്ത സ്ഥലമാണ് മൺട്രോതുരുത്ത്
വാർഡുകൾ
പടിഞ്ഞാറെ കല്ലട ഗ്രാമപഞ്ചായത്തിലെ വാർഡുകൾ.
സ്ഥിതിവിവരക്കണക്കുകൾ
രാജാവാഴ്ചക്കാലത്തും അതിന് ശേഷവും കൊല്ലം ജില്ലയുടെ ഒരു നെല്ലറയായിരുന്നു കല്ലട. കൊല്ലം, കുണ്ടറ, അഷ്ടമുടി തുടങ്ങിയ സ്ഥലങ്ങലിലേക്ക് കല്ലടയിൽ നിന്നും കച്ചിയും നെല്ലും കൊണ്ടുപൊയ്ക്കൊണ്ടിരുന്നു. ശ്രീമൂലം പ്രജാസഭയിലെ അംഗമായിരുന്ന കാരുവള്ളിൽ വേലുപിള്ളയുടെ നിയന്ത്രണത്തിലായിരുന്നു കല്ലടയും, മൺട്രോതുരുത്തും. ഇന്ത്യ സ്വതന്ത്രമായതിനു ശേഷം നിലവിൽ വന്ന ആദ്യ അസംബ്ളിയിൽ ആദ്യത്തെ കുന്നത്തൂർ എം എൽ എ നെടുമ്പുറത്ത് രാമൻ പിള്ളയായിരുന്നു. കുമ്പളത്തു ശങ്കുപ്പിള്ളയോടൊപ്പം ധാരാളം സാമൂഹിക പ്രവർത്തകർ  പടിഞ്ഞാറെ കല്ലടയിലും ഉണ്ടായിരുന്നു.
അവലംബം
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
നഗോർണോ-കാരബാഖ് റിപ്പബ്ലിക്ക്
അസർബയ്ജാന്റെ തെക്കു പടിഞ്ഞാറൻ മേഖലയായ നഗോർണോ-കാരബാഖ് ഔദ്യോഗികമായി അസർബയ്ജാന്റെ ഭാഗമാണ്. എന്നാൽ അസർബയ്ജാൻ, സോവിയറ്റ് യൂണിയനിൽ നിന്ന് വേർപെട്ടതു മുതൽ (1991) നഗോർണോ-കാരബാഖ് പ്രത്യേക റിപ്പബ്ലിക്കായി തുടരുന്നു. ഐക്യരാഷ്ട്രസഭയും ആഗോളസമൂഹവും ഈ റിപ്പബ്ലിക്കിനെ അംഗീകരിച്ചിട്ടില്ല. അസർബയ്ജാനിലെ ആർമീനിയൻ വംശജരുടെ ഭൂരിപക്ഷ മേഖലയാണിത്. അർമീനിയയുടെ അതിരിനോട് തൊട്ടാണ് നഗോർണോ-കാരബാഖിന്റെ കിടപ്പ്. 1991 മുതൽ നാലു വർഷം ഇരുരാജ്യങ്ങളും ഈ മേഖലയെ ചൊല്ലി യുദ്ധം ചെയ്തു. ഒടുവിൽ ഐക്യരാഷ്ട്രസഭയുടെ മധ്യസ്ഥതയിൽ 1994 ൽ വെടിനിർത്തൽ പ്രഖ്യാപിച്ച് സമാധാന ചർച്ചകൾ തുടങ്ങി. ആർമീനിയൻ വംശജരുടെ രക്ഷയ്ക്കെന്ന മട്ടിൽ ആർമീനിയൻ പട്ടാളം ഇപ്പോഴും ഇവിടെയുണ്ട്. തർക്കപ്രദേശമായി നില്ക്കുന്ന ഈ പ്രദേശത്തിലെ തദ്ദേശീയരുടെ താത്പര്യം സ്വതന്ത്യ രാഷ്ട്രമാകാനാണ്. അബ്ഘാസിയ, സൗത്ത് ഒസ്സെഷ്യ ട്രാൻസ്നിസ്ട്രിയ എന്നിവ മാത്രമേ അംഗീകരിക്കുന്നുള്ളൂവെങ്കിലും പ്രസിഡണ്ടും പ്രധാനമന്ത്രിയുമൊക്കെയായി ഒരു പരമാധികാര രാഷ്ട്രമെന്ന മട്ടിൽ തുടരുകയാണ് ഈ തർക്ക പ്രദേശം.
അവലംബം
വർഗ്ഗം:അസർബയ്ജാനിലെ സ്വയംഭരണപ്രദേശങ്ങൾ വർഗ്ഗം:നഗോർണോ-കാരബാഖ് റിപ്പബ്ലിക്ക്
കുരമ്പാല പുത്തൻകാവ് ദേവി ക്ഷേത്രം
പത്തനംതിട്ട ജില്ലയിൽ പന്തളത്തിനടുത്ത് കുരമ്പാലയിൽ സ്ഥിതി ചെയ്യുന്ന പുരാതനമായ ഒരു ദേവീ ക്ഷേത്രമാണ് കുരമ്പാല പുത്തൻകാവ് ദേവി ക്ഷേത്രം.
ഐതിഹ്യം
ഏകദേശം അഞ്ഞൂറ് വർഷങ്ങൾക്കുമുൻപ്, കൊടുങ്ങല്ലൂരമ്മയുടെ ഉപാസകനായിരുന്ന കുരമ്പാലയിലെ വേലൻ സമുദായത്തിൽ പെട്ട പാലപ്പള്ളിൽ എന്ന കുടുംബത്തിലെ ഒരംഗത്തിൻറെ തീവ്രമായ ഭക്തിയിൽ സന്തുഷ്ടയായ കൊടുങ്ങല്ലൂരമ്മ, അദ്ദേഹത്തോടൊപ്പം കുരമ്പാലയിൽ എത്തുകയും അവിടെ കുടിയിരിക്കുകയും ചെയ്തുവെന്നാണ് ഐതിഹ്യം. തന്നോടൊപ്പം ദേവിയുടെ സാന്നിദ്ധ്യവും എത്തിയെന്നു മനസിലാക്കിയ ദേവിയുടെ ആ ഉപാസകൻ കുരമ്പാലയിൽ കിഴക്കോട്ട് ദർശനമായി ക്ഷേത്രത്തിനു സ്ഥാനം കണ്ടെത്തുകയും ക്ഷേത്രം പണിയാൻ ആരംഭിക്കുകയും ചെയ്തു. ആ സമയം, അവിടെ നിന്നിരുന്ന വരിക്കപ്ലാവിൻറെ കനമുള്ളൊരു കൊമ്പ് ഒടിഞ്ഞു വീഴുകയും ആ കൊമ്പിൽ അദ്ദേഹം എട്ടുകൈകളോടുകൂടിയ ഭദ്രകാളിയുടെ വിഗ്രഹം പണിയിപ്പിക്കുകയും അദ്ദേഹംതന്നെ ഭക്തർക്ക് ദേവിയുടെ വെളിപാടുകൾ നല്കാൻ ആരംഭിക്കുകയും ചെയ്തു. പില്ക്കാലത്ത്, 'വല്യച്ഛൻ' എന്ന സ്ഥാനപേരിൽ അറിയപ്പെട്ട അദ്ദേഹത്തിൻറെ പിന്മുറക്കാർക്കുതന്നെയാണ് ഇപ്പോഴും ക്ഷേത്രത്തിലെ വെളിച്ചപ്പാട് സ്ഥാനമുള്ളത്.
ഇതും കാണുക
കുരമ്പാല അടവി ഉത്സവം
പുറത്തേക്കുള്ള കണ്ണികൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ
പൃഥിപാൽ സിംഗ് മൈനി
ഒരു ഇന്ത്യൻ ഓർത്തോപെഡിക് സർജനും ന്യൂഡൽഹിയിലെ സർ ഗംഗാ റാം സിറ്റി ആശുപത്രിയിലെ സീനിയർ കൺസൾട്ടന്റ് സർജനുമാണ് പൃഥിപാൽ സിംഗ് മൈനി. ന്യൂഡൽഹിയിലെ സമാ ഹോസ്പിറ്റലിലെ കൺസൾട്ടന്റ് ഓർത്തോപീഡിസ്റ്റ് കൂടിയാണ് അദ്ദേഹം.
മൈനി നിരവധി ക്ലിനിക്കൽ, മെഡിക്കൽ ട്രയലുകൾ കൈകാര്യം ചെയ്യുകയും ഇന്ത്യയിലെ നിരവധി മെഡിക്കൽ സ്കൂളുകളിൽ പഠിപ്പിക്കുകയും ചെയ്തിട്ടുണ്ട്. അദ്ദേഹം മഹർഷി ദയാനന്ദ് സർവകലാശാലയിലെ ഒരു എമിരറ്റസ് പ്രൊഫസറായി ആണ്. താങ്ങാവുന്ന ആരോഗ്യ പ്രമോട്ട് ചെയ്യുന്ന ഒരു സംഘടനയായ പാത്ത്ഫൈൻഡർ ആരോഗ്യ ഇന്ത്യ ഗ്രൂപ്പ് വൈസ് ചെയർമാനും ആണദ്ദേഹം. 2001 ൽ പഞ്ചാബ് മുഖ്യമന്ത്രിയായിരുന്ന പ്രകാശ് സിംഗ് ബാദലിന് വീഴ്ച നേരിട്ടപ്പോൾ, ഫെമൂർ ഒടിവ് ശരിയാക്കാൻ മൈനി തന്നെയാണ് അദ്ദേഹത്തിന് ശസ്ത്രക്രിയ നടത്തിയത്. 2001 ൽ പഞ്ചാബ് മുഖ്യമന്ത്രിയിൽ നിന്ന് അദ്ദേഹത്തിന് ഓർഡർ ഓഫ് നിഷാൻ-ഇ-ഖൽസ ബഹുമതി ലഭിച്ചു. ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
വിളക്കുടി ഗ്രാമപഞ്ചായത്ത്
കൊല്ലം ജില്ലയിൽ പത്തനാപുരം താലൂക്കിൽ പത്തനാപുരം ബ്ളോക്കു പരിധിയിൽ ഉൾപ്പെടുന്ന പഞ്ചായത്താണ് വിളക്കുടി ഗ്രാമപഞ്ചായത്ത്. കേരള സംസ്ഥാനത്തിന്റെ കിഴക്കതിർത്തിയായ സഹ്യസാനുക്കളിലെ ആര്യങ്കാവ്‌നിന്നും പടിഞ്ഞാറേ അതിർത്തിയായ അറബിക്കടലോരത്തെ കൊല്ലത്തു നിന്നും ഏകദേശം തുല്യ ദൂരത്തിലാണ്് ഈ ശാന്തസുന്ദരമായ കൊച്ചു ഗ്രാമം. കുന്നിക്കോടും, ആവണീശ്വരവും, വിളക്കുടിയും, ധർമ്മപുരിയും, കുറ്റിക്കോണവും, ഇളമ്പലും, മഞ്ഞമൺകാലയും, കാര്യറയും ആണ് പഞ്ചായത്തിലെ പ്രധാന പ്രദേശങ്ങൾ.
അജിത് ഡോവൽ
ഇന്ത്യയുടെ രഹസ്യാന്വേഷണ വിഭാഗം മുൻ തലവനും ദേശീയ സുരക്ഷാ ഉപദേഷ്ടാവുമാണ്  അജിത് ഡോവൽ. 1945-ൽ ഉത്തരാഖണ്ഡിൽ ജനിച്ചു. 1968 ബാച്ച് കേരളാ കേഡർ ഐപിഎസ് ഉദ്യോഗസ്ഥനായിരുന്നു അജിത്. 1971 ലെ തലശ്ശേരി കലാപം അമർച്ച ചെയ്യാൻ അന്ന് കെ. കരുണാകരൻ അവിടത്തെ എ.എസ്.പി. ആയി അയച്ചത് ഡോവലിനെ ആയിരുന്നു. ഇന്ത്യൻ ഹൈക്കമ്മീഷണറായി ഏഴുവർഷക്കാലം പാകിസ്താനിൽ പ്രവർത്തിച്ചിരുന്നു. 33 വർഷവും ഇന്ത്യൻ രഹസ്യാന്വേഷണ വിഭാഗത്തിലാണ് ജോലി ചെയ്തിരുന്നത്. പത്തുവർഷം ഐ.ബി.യുടെ ഓപ്പറേഷൻ വിംഗിന്റെ തലവനുമായിരുന്നു അജിത്.
വിളക്കുടി ഗ്രാമപഞ്ചായത്ത്
ഐതിഹ്യ പ്രസിദ്ധിയോ പറയത്തക്ക ചരിത്ര സംഭവങ്ങളോ അവകാശപ്പെടാനില്ലാത്ത ഈ ഗ്രാമം അധിക മൊന്നും പുറത്തറിയാതെ പുനലൂർ നഗരത്തിനും കൊട്ടാരക്കര പഞ്ചായത്തിനുമിടയിലായി ഉറങ്ങിക്കിടക്കുകയാണ്. ഏതാനും കൊച്ചു ക്ഷേത്രങ്ങളും, പള്ളികളും, മോസ്ക്കുകളും, ചെറുകിട കശുവണ്ടി ഫാക്ടറികളുടെ കൊച്ചു പുകക്കുഴലുകളും ഈ ഗ്രാമത്തിന്റെ മുഖഛായയുടെ എടുപ്പുകളായി കാണാം. . ഈ പഞ്ചായത്തിന്റെ തെക്കുപടിഞ്ഞാറേ അതിർത്തിയിലുള്ള പച്ചിലമലയിൽ വിശാലമായ ഒരു പാറയും പാറയിടുക്കിൽ ഒരു കുടപ്പാല മരവും ഉണ്ടായിരുന്നു. പാറയിടുക്കിൽ ഒരിക്കലും വറ്റാത്ത കുളം, നീലക്കൊടുവേലിയുടെ സാന്നിധ്യം എന്നിവ ഈ മലയുടെ പ്രത്യേകതകളാണ്. ഈ മലയിൽ പണ്ടൊരു ദിവ്യൻ തപസ്സനുഷഠിച്ചിരുന്നതായും അദ്ദേഹത്തെ സമീപിച്ചു ജനങ്ങൾ അനുഗ്രഹം തേടിയിരുന്നതായും കേൾക്കുന്നു. കൊട്ടാരക്കര ഇളയിടത്ത് രാജകുടുംബത്തിന്റെ ഭരണത്തിൻ കീഴിലായിരുന്നു ഇന്നത്തെ പത്തനാപുരം താലൂക്കിന്റെ പ്രദേശങ്ങൾ. മൈലം-കലഞ്ഞൂർ തുടങ്ങിയ പ്രദേശങ്ങൽ കൂടി അന്നു ഈ താലൂക്കിന്റെ ഭാഗങ്ങളായിരുന്നു എന്നു പലരും ഓർക്കുന്നുണ്ട്. രാജഭരണ കാലത്തു രാജാവും കുടുംബങ്ങളും കുറ്റാലത്ത് സുഖവാസത്തിനു പോയി തിരികെ വരുന്നവഴി ഇന്നത്തെ വിളക്കുടി പ്രദേശത്തു എത്തിയപ്പോൾ സന്ധ്യയായതിനാൽ ദേശവാസികൾ രാജാവിനെ മൺചട്ടികളിൽ ദീപങ്ങളുമായി എതിരേറ്റു എന്നും ഇതുകണ്ട് സന്തുഷ്ടനായ രാജാവ് വിളക്കുകൂട്ടം എന്നും ഇതിനെപ്പറ്റി പറഞ്ഞത് പിൽക്കാലത്ത് ലോപിച്ചു വിളക്കുടിയായി മാറിയെന്നാരു ഐതിഹ്യം യുക്തി ഭദ്രമല്ലെങ്കിലും നിലവിലുണ്ട്. ധാരാളം നെൽവയലുകൾ നിറഞ്ഞ പ്രദേശത്തെ വിളയുടെ പുഷ്ഠിയും പ്രാമുഖ്യവും ഈ പേരുവരുന്നതിനു കാരണമായിരിക്കാം. മൺപാത്ര നിർമ്മാണത്തൊഴിലിൽ ഏർപ്പെട്ടിരുന്ന ഒരു സമൂഹം കൂടുതലായി പാർത്തിരുന്ന പ്രദേശം എന്ന നിലയിലും ഈ പേരു വരാൻ കാരണമായി എന്ന് പ്രബലമായ ഒരു അഭിപ്രായ ഗതിയുണ്ട്.
പ്രത്യേകതകൾ
കൊല്ലം-ചെങ്കോട്ട മീറ്റർഗേജ് തീവണ്ടിപാതയും കൊല്ലം-(മധുര)തിരുമംഗലം ദേശീയപാത 208-ഉം (പഴയ കൊല്ലം-ചെങ്കോട്ട സംസ്ഥാനാന്തര പാത) 10 കിലോമീറ്ററോളം ദൂരം വിളക്കുടി പഞ്ചായത്തിലൂടെ കടന്നു പോകുന്നു. പുതുതായി നിലവിൽ വന്ന വാളകം - വെട്ടിക്കവല - പത്തനാപുരം ശബരിമല ബൈപ്പാസ്സ് വിളക്കുടി പഞ്ചായത്തിലൂടെ കടന്നു പോകുന്നു
അജിത് ഡോവൽ
1988-ൽ സുവർണ്ണ ക്ഷേത്രത്തിലൊളിച്ച ഖാലിസ്ഥാൻ ഭീകരർക്കെതിരായി നടന്ന ഓപ്പറേഷൻ ബ്ലാക്ക് തണ്ടറിലെ നിർണ്ണായക രഹസ്യവിവരങ്ങൾ ഇദ്ദേഹമായിരുന്നു നൽകിയത്. 1999-ൽ നടന്ന ഖാണ്ഡഹാർ വിമാന റാഞ്ചലിൽ ഭീകരരുമായി ആശയവിനിമയം നടത്തി ബന്ദികളെ മോചിപ്പിക്കുന്നതിനുള്ള ശ്രമങ്ങൾ അജിതിന്റെ നേതൃത്വത്തിൽ നടന്നു. പഞ്ചാബ്, ജമ്മുകാശ്മീർ, ഇന്ത്യയുടെ വടക്കുകിഴക്കൻ മേഖലകൾ എന്നിവിടങ്ങളിലെല്ലാം നിർണ്ണായക സാഹചര്യങ്ങളുണ്ടായപ്പോൾ അജിത് ഡോവൽ നിയമിതനായിരുന്നു. ഇന്ത്യ-ചൈന അതിർത്തി പ്രശ്നങ്ങൾ പരിഹരിക്കാൻ പ്രത്യേക ദൂതനായി ഡോവലിനെ ഇന്ത്യ നിയമിച്ചിരുന്നു. മ്യാന്മർ, ചൈന തുടങ്ങിയ രാജ്യങ്ങളുമായുള്ള ഒട്ടനവധി വിഷയങ്ങളിൽ അജിത് ഡോവൽ നിയമിക്കപ്പെട്ടിട്ടുണ്ട്. 2005-ൽ സർവ്വീസിൽ നിന്നും വിരമിച്ചു.
വിളക്കുടി ഗ്രാമപഞ്ചായത്ത്
സാമൂഹ്യ-സാംസ്കാരികചരിത്രം
കഴിഞ്ഞ നൂറ്റാണ്ട് ഈ നാടിന്റെ മുഖഛായയിൽ സ്വാഭാവികമായും കാര്യമായ മാറ്റങ്ങൾ വരുത്തി തീർത്തിരുന്നു. പ്രധാനമായും കൊല്ലം-ചെങ്കോട്ട (ഇന്നത്തെ കൊല്ലം-തിരുമംഗലം ദേശീയപാത 208) റോഡിന്റെ പഴയ റൂട്ട് മാറി ഇന്നത്തെ റൂട്ട് നിലവിൽ വന്നതാണ് ഇതിനു കാരണമായി ചൂണ്ടികാണിക്കപ്പെടുന്നത്. പഴയ കൊല്ലം-ചെങ്കോട്ട പാത കടന്നുപോയ വഴി ഇന്നത്തെ തലമുറയ്ക്ക് അജ്ഞാതമാണ്. കൊട്ടാരക്കര കിഴക്കേതെരുവ് കുരീപ്പള്ളിക്കു പടിഞ്ഞാറു നിന്നും വടക്കോട്ട് കുര, പതിനെട്ടാം പടി, വെട്ടുകുഴി, പറങ്കിമാംമുകൾ, പഴഞ്ഞിതോട് എന്നിവിടങ്ങളിലൂടെ മുട്ടത്തുകടവിൽ വന്നു കവലയിൽ ക്ഷേത്രത്തിനു തെക്കു വശത്തുകൂടി പുന്നല വഴി കറവൂർ മാമ്പഴത്തറ വന്നു രണ്ടായി പിരിഞ്ഞ് ഒരു പാത അച്ചൻ കോവിലിലേക്കും മറ്റൊന്നു ഒറ്റക്കല്ലിലേക്കും പോയിരുന്നു. പതിനെട്ടാം പടിയിൽ നിന്നും മറ്റൊരു വഴി കിഴക്കോട്ടു വന്നു പടിഞ്ഞാറ്റിൻകര ലബ്ബയുടെ വീടിനു വടക്കുവശത്തു കൂടി കിടങ്ങയിൽ ഭഗവതി ക്ഷേത്രത്തിനു തെക്കുവശത്തു വന്നു ഇളമ്പൽ അമ്മവീടിനു വടക്കുവശത്തു കൂടി ആരംമ്പുന്ന അറപ്പുര വീടിനു സമീപത്തു കൂടി കിഴക്കോട്ടു വന്നു പുനലൂർ മഹാദേവ ക്ഷേത്രത്തിനു വടക്കുവശത്തുള്ള വലിയ ഇടവഴിയിൽ കൂടി കല്ലടയാറ്റിലിറങ്ങി ചാലിയക്കര വഴി മാമ്പഴത്തറ മുൻപറഞ്ഞ പാതയിൽ വന്നുചേരുന്നുണ്ടായിരുന്നു. കല്ലടയാർ 2 കി.മി ദുരം ഈ പഞ്ചായത്തിന്റെ കിഴക്കേ അതിർത്തിയിലൂടെയാണ് ഒഴുകുന്നത്. പഞ്ചായത്തിൽ പട്ടണ സ്വഭാവത്തോടെ വളർന്നു വരുന്ന പ്രദേശം കുന്നിക്കോടാണ്. മാർക്കറ്റ്, കന്നുകാലി ചന്ത, പട്ടാഴി, തലവൂർ, മേലില എന്നിവിടങ്ങളിലേക്കു തിരിയുന്ന ജംഗ്ഷൻ എന്നീ നിലയിൽ കുന്നിക്കോടിന് വളർച്ച ഇനിയും വേണ്ടവിധമായിട്ടില്ല. ആവണീശ്വരത്താണ് പഞ്ചായത്തിലെ ഏക റയിൽവേ സ്റ്റേഷൻ.1953-ൽ ഇന്നത്തെ പഞ്ചായത്തുകൾ നിലവിൽ വരുന്നതിനു മുമ്പ് കൊല്ല വർഷം 1123-ൽ വില്ലേജ് യൂണിയനുകളായിരുന്നു ഗ്രാമഭരണം നടത്തിയിരുന്നത്. സർക്കാർ നോമിനേറ്റു ചെയ്യുന്ന മെമ്പറന്മാരെ കൂടാതെ തഹസീൽദാർ, പ്രവർത്തിയാർ, ഹെൽത്ത് ഇൻസ്പെക്ടർ, പൊതുമരാമത്ത് എഞ്ചിനിയർ എന്നിവരും ഈ സമിതികളിൽ അംഗങ്ങളായിരുന്നു. 1953-ൽ നിലവിൽ വന്ന തെരഞ്ഞെടുക്കപ്പെട്ട സമിതി പഞ്ചായത്തു ഭരണമേല്ക്കുമ്പോൾ കുന്നിക്കോട് ശാസ്ത്രി ജംഗ്ഷനിലുള്ള വാടക കെട്ടിടത്തിലാണ് പ്രവർത്തനം തുടങ്ങിയത്. ഇന്ന് പഞ്ചായത്താഫീസ് സ്ഥിതി ചെയ്യുന്ന സ്ഥലം കാവു പുറമ്പോക്കായിരുന്നു. ഈ സ്ഥലത്താണു ഇന്നു പഞ്ചായത്താഫീസ് കോംപ്ളക്സ് സ്ഥിതി ചെയ്യുന്നത്. അവശേഷിച്ച കാവു പുറമ്പോക്ക് പല സ്വകാര്യവ്യക്തികൾക്കായി പതിച്ചു നൽകി. പഞ്ചായത്തിനു പതിച്ചു നൽകിയ സ്ഥലത്തിനടുത്ത് ഒരു സർപ്പക്കാവ് (ഏതാനും ഇലഞ്ഞി വൃക്ഷങ്ങളും സർപ്പ വിഗ്രഹങ്ങളും) സ്ഥിതി ചെയ്യുന്നുണ്ട്. ഇവിടെ സന്ധ്യയ്ക്കു വിളക്കു വെയ്പും കന്നിമാസത്തിലെ ആയില്യത്തിന് നൂറും പാലും ചടങ്ങും മുടങ്ങാതെ നടക്കുന്നുണ്ട്. പഞ്ചായത്തു രൂപീകരിക്കുമ്പോൾ 7 വാർഡുകൾ ഉണ്ടായിരുന്നു. പി. ജെ. ജോൺ (പാപ്പച്ചൻ ) ആയിരുന്നു പഞ്ചായത്തിന്റെ ആദ്യ പ്രസിഡണ്ട്. ഈ പഞ്ചായത്തിലെ ബഹുഭൂരിപക്ഷം ജനങ്ങളും കൃഷിയെ ആശ്രയിച്ചാണു കഴിയുന്നത്. വിരലിലെണ്ണാവുന്ന കശുവണ്ടി ഫാക്ടറികളും ചുടുകട്ട ചൂളകളും പരിമിതമായ തൊഴിലവസരങ്ങൾ സൃഷ്ടിച്ചിട്ടുണ്ടെങ്കിലും ജനങ്ങളുടെ വ്യാപകമായ തൊഴിലില്ലായ്മയ്ക്ക് പരിഹാരമായിട്ടില്ല. കൃഷി ഭൂമിയിൽ കൂടുതലും റബ്ബർ കൃഷിക്കാണു ഉപയോഗിച്ചു വരുന്നത്. ടാപ്പിംഗ് ജോലി കൊണ്ട് ഉപജീവനം കഴിക്കുന്ന കുറെ തൊഴിലാളികൾ പഞ്ചായത്തിലുണ്ട്.
അജിത് ഡോവൽ
അവലംബം
വർഗ്ഗം:ഇന്ത്യയുടെ ദേശരക്ഷാ ഉപദേഷ്ടാക്കൾ വർഗ്ഗം:1945-ൽ ജനിച്ചവർ വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ
വിളക്കുടി ഗ്രാമപഞ്ചായത്ത്
വ്യവസായം
വിളക്കുടി പഞ്ചായത്തിൽ വൻകിട വ്യവസായങ്ങൾ ഒന്നുംതന്നെയില്ല. എന്നാൽ പുനലൂർ പട്ടണത്തിന്റെ പേരിന് പ്രശസ്തി നൽകിയ പുനലൂർ പേപ്പർ മിൽസ് ഈ പഞ്ചായത്തിലെ 11-ാം വാർഡിന്റെ കിഴക്കറ്റത്ത് കല്ലടയാറിന്റെ തീരത്ത് പഞ്ചായത്തതിർത്തിക്കുള്ളിൽ ഉദ്ദേശം 500 സ്ക്വയർ മീറ്റർ സ്ഥലത്തുകൂടി വ്യാപിച്ചു കിടക്കുകയാണ്. വർഷങ്ങളായി അടഞ്ഞു കിടക്കുന്ന ഈ പ്രമുഖ വ്യവസായ സ്ഥാപനവും പരിസരവും ഗതകാല പ്രൌഡിയുടെ ശവകുടീരം പോലെ ശോകമൂകമാണ്. ധനകാര്യ സ്ഥാപനങ്ങളിൽ നിന്നും കടമെടുത്ത ഭീമമായ തുകകൾ അടയ്ക്കാതെ വന്നതിനാൽ, ബോംബെ ഹൈക്കോടതിയുടെ ഉത്തരവു പ്രകാരം റിസീവർ ഭരണത്തിലാണു ഈ സ്ഥാപനം. മിൽ പൂട്ടാനുള്ള സാഹചര്യങ്ങളും കാരണങ്ങളും എന്തൊക്കെയായാലും ഈ പഞ്ചായത്തിൽ താമസക്കാരായ നല്ലൊരു ഭാഗം ജനങ്ങളും ഈ വ്യവസായ സ്ഥാപനത്തിലെ ജീവനക്കാരോ അനുബന്ധ ജീവിതം നടത്തിയിരുന്നവരോ ആയിരുന്നു. പേപ്പർ മില്ലിന്റെ തളർച്ച ഈ പഞ്ചായത്തിലെ നല്ലൊരു വിഭാഗം ജനങ്ങളുടെയും തളർച്ചയായി തീർന്നു. ചെറുകിട മേഖലയിൽ പ്രധാനമായും പഞ്ചായത്തിൽ കാണുന്നതു കശുവണ്ടി വ്യവസായമാണ്. പ്രധാനമായും സ്ത്രീ തൊഴിലാളികളാണ് ഈ വ്യവസായ മേഖലയിൽ പണിയെടുക്കുന്നത്. ഈ വ്യവസായത്തിന് ആവശ്യമായ അസംസ്കൃത വസ്തുവായ തോട്ടണ്ടിയുടെ ദൌർലഭ്യം മൂലം ഈ തൊഴിൽ മേഖലയിൽ ലഭിക്കുന്ന തൊഴിൽ ദിനങ്ങൾ തുലോം പരിമിതമാണ്. അനൌദ്യോഗിക കണക്കുകൾ അനുസരിച്ചു വർഷത്തിൽ 100 - നും 150-നും ഇടയ്ക്കു ദിവസം മാത്രമേ ഈ തൊഴിൽ സ്ഥാപനങ്ങളിൽ തൊഴിൽ ലഭിക്കാറുളളു. കേരളത്തിൽ പൊതുവെ കശുവണ്ടി വ്യവസായ മേഖലയിൽ അനുഭവപ്പെടുന്ന മാന്ദ്യം ഈ പഞ്ചായത്തിലും അനുഭവപ്പെടുന്നുണ്ട്. ഈ പഞ്ചായത്തിൽ ആകെ 9 കശുവണ്ടി ഫാക്ടറികൾ പ്രവർത്തിച്ചുവരുന്നു. ഇവയെല്ലാം സ്വകാര്യ മേഖലയിലാണ്. കശുവണ്ടി മേഖല കഴിഞ്ഞാൽ ഈ പഞ്ചായത്തിൽ തൊഴിൽ സാദ്ധ്യത ചെറിയ തോതിലെങ്കിലും നൽകുന്ന ഒരു വ്യവസായ മേഖലയാണ് ചുടുകട്ട വ്യവസായം. നാടൻ കട്ട നിർമ്മാണവും വയർ കട്ട് ബ്രിക്സ് നിർമ്മാണവും സിമന്റ് ഹോളോ ബ്രിക്സ് നിർമ്മാണവും ഈ പഞ്ചായത്തിൽ ചെറിയ തോതിൽ കാണുന്നുണ്ട്. 13 ചുടുകട്ട നിർമ്മാണ ഫാക്ടറികളും, 2 ഹോളോ സിമന്റു ബ്രിക്സ് ഫാക്ടറികളും ഉളളതായി പഞ്ചായത്തു രേഖകളും ഗ്രാമസഭാ റിപ്പോർട്ടുകളും സൂചിപ്പിക്കുന്നുണ്ട്. പഞ്ചായത്തിൽ ആകെ 7 തടിമില്ലുകളും രണ്ട് പ്ളൈവുഡ് ഫാക്ടറികളും ഒരു പെൻസിൽ സ്ളാട്ട് ഫാക്ടറിയും പ്രവർത്തിക്കുന്നുണ്ട്. പഞ്ചായത്തിൽ ഏതാനും റൈസ് മില്ലുകളും പൊടിപ്പു മില്ലുകളും പ്രവർത്തിക്കുണ്ട്. ഇതുകൂടാതെ ഒരു ബുക്ക് നിർമ്മാണ പ്രിന്റിംഗ് യൂണിറ്റും 10-ാം വാർഡിൽ പ്രവർത്തിച്ചു വരുന്നുണ്ട്.
വിദ്യാഭ്യാസം
വിളക്കുടി പഞ്ചായത്തിലെ ആദ്യത്തെ വിദ്യാഭ്യാസ സ്ഥാപനം കുന്നിക്കോട് ആരംഭിച്ച ഗവൺമെന്റ് പ്രൈമറി വിദ്യാലയമാണ്. ഈ സ്ഥാപനം തിരുവിതാംകൂർ രാജഭരണ കാലത്ത് 1910- ൽ സ്ഥാപിതമായ ഈ വിദ്യാലയത്തിൽ സമീപ പ്രദേശങ്ങളായ വെട്ടിക്കവല, മേലില, തലവൂർ, പട്ടാഴി എന്നിവിടങ്ങളിൽ നിന്നും ധാരാളം കുട്ടികൾ വന്നു പഠിച്ചുകൊണ്ടിരുന്നു. 1985 - ൽ പ്ളാറ്റിനം ജൂബിലി ആഘോഷിച്ച ഈ വിദ്യാഭ്യാസ സ്ഥാപനം ലോവർ പ്രൈമറി സ്കൂളായി ആരംഭിച്ച് ഒരു നൂറ്റാണ്ടു കാലം തികയാറായി. ഈ കാലയളവിൽ തന്നെ ക്രിസ്തീയ മിഷണറിമാരുടെ പ്രവർത്തന ഫലമായി ആവണീശ്വരം റെയിൽവെ സ്റ്റേഷനു സമീപ പ്രദേശത്ത് എൽ എം എസ് പളളിയോട് അനുബന്ധിച്ച് സർക്കാർ അംഗീകാരമുളള പ്രൈമറി സ്കൂൾ നടത്തിയിരുന്നു. ഇങ്ങനെയുള്ള എൽ എം എസ് സ്കൂളുകൾ സമീപ പ്രദേശമായ തലവൂരും ഈ പഞ്ചായത്തിൽ ഇളമ്പലും ഉണ്ടായിരുന്നു. പഠന നിലവാരം വളരെ ഉയർന്ന തരത്തിലായിരുന്നു എന്ന് പഴമക്കാർ ഇന്നും അഭിമാന പൂർവ്വം ഓർക്കുന്നുണ്ട്. എന്നാൽ അന്നത്തെ ഭരണകൂടം കൈക്കൊണ്ട ചില നടപടികൾ കാരണം പത്തനാപുരം താലൂക്കിൽ പ്രവർത്തിച്ചിരുന്ന എൽ എം എസ് സ്കൂളുകൾ നിർത്തേണ്ടി വന്നു. മറ്റ് താലൂക്കുകളിൽ ഇന്നും എൽ എം എസ് സ്കൂളുകൾ സ്വകാര്യ മേഖലയിൽ പ്രവർത്തിക്കുന്നുണ്ട്. കുന്നിക്കോട് കേന്ദ്രീകരിച്ച് കൊച്ചുപാറ്റൂർ മാധവൻ പിള്ള സ്ഥാപിച്ച ഒരു പെൺപള്ളിക്കുടം കുറേനാൾ പ്രവർത്തിച്ചിരുന്നു. കാലാന്തരത്തിൽ അതും നിന്നുപോയി. പഞ്ചായത്തിലെ പഴയകാല വിദ്യാഭ്യാസ പ്രവർത്തനങ്ങളെക്കുറിച്ചോർക്കുമ്പോൾ ആവണീശ്വരത്ത് പ്രവർത്തിച്ചിരുന്ന സംസ്കൃത ഹൈസ്കൂളിന്റെ നാമധേയം പ്രഥമ ഗണനീയം തന്നെയാണ്. ഇരുപ്പക്ക വടക്കേതിൽ യശഃശരീരനായ പത്മനാഭ പിള്ള സ്ഥാപിച്ച സംസ്കൃത വിദ്യാലയം വളരെ പ്രസിദ്ധിയാർജ്ജിച്ചിരുന്നു. ഈ പ്രദേശത്ത് സംസ്കൃത ഭാഷാപണ്ഡിതൻമാർ വിരളമായിരുന്നതിനാൽ വിദൂര സ്ഥലങ്ങളിൽ നിന്നും പണ്ഡിതൻമാരെ ഈ പഞ്ചായത്തിലേക്ക് കൊണ്ടുവന്നിട്ടാണ് ഈ സ്കൂൾ പ്രവർത്തിപ്പിച്ചിരുന്നത്. മഹോപാദ്ധ്യായ എം ആർ നീലകണ്ഠ പണിക്കർ, നാരായണ പിള്ള, പുന്തല ഗോപാല പിള്ള, തെക്കേവിള ഗോപാല പിളള, കൊച്ചുനാരായണ പിളള, വെളിയം കുഞ്ഞുകൃഷ്ണ പിളള, നാരായണനാചാരി, വളളിയാട്ട് ജനാർദ്ദനൻ ഉണ്ണിത്താൻ, പനമ്പുല ഭാസ്ക്കരൻ പിള്ള, വിദ്വാൻ ആറ്റൂർ ഗോപാല പിള്ള തുടങ്ങിയ പണ്ഡിത ശ്രേഷ്ഠൻമാർ അന്നത്തെ അദ്ധ്യാപകരിൽ ചിലരാണ്. നാണു ജോത്സ്യർ ഈ പണ്ഡിത ശിരോമണി വൃന്ദത്തിലെ ശ്രദ്ധിക്കപ്പെട്ടിരുന്ന ഒരു സംസ്കൃത പണ്ഡിതനായിരുന്നത്രേ. ഈ സ്കൂൾ വാർഷികത്തോടനുബന്ധിച്ച് നടത്തിയിരുന്ന കവിയരങ്ങ് സമീപ പ്രദേശത്തുളള ആദ്യകാല സാംസ്കാരിക പ്രവർത്തനങ്ങളിൽ ഒന്നായിരുന്നു. 1953 ൽ ഈ വിദ്യാലയം യു. പി. സ്കൂൾ ആവുകയും തുടർന്ന് സംസ്കൃത ഭാഷാപഠനം കാലക്രമേണ നിന്നുപോകുകയും 1962 ൽ ഹൈസ്കൂൾ ആയി ഇപ്പോൾ ‘ആവണീശ്വരം പത്മനാഭപിളള മെമ്മോറിയൽ ഹൈസ്കൂൾ’ എന്നപേരിൽ അറിയപ്പെടുകയും ചെയ്യുന്നു.
അതിരുകൾ
പഞ്ചായത്തിന്റെ അതിരുകൾ തലവൂർ, പിറവന്തൂർ, കരവാളൂർ, വെട്ടിക്കവല, മേലില എന്നീ പഞ്ചായത്തുകളും പുനലൂർ മുനിസിപ്പാലിറ്റിയുമാണ്.
കൂടാതെ കാണുക
വിളക്കുടി
അവലംബം
http://www.trend.kerala.gov.in
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ലങ്കാനെക്ടസ് കൊറുഗാറ്റസ്
Sri Lanka wart frog, corrugated water frog എന്നെല്ലാം അറിയപ്പെടുന്ന ലങ്കാനെക്ടസ് കൊറുഗാറ്റസ് (Lankanectes corrugatus), നിക്ടിബാട്രാക്കിഡേ ( രാത്തവളകൾ )(Nyctibatrachidae) തവളകുടുംബത്തിലെ രണ്ടിൽ ഒരു ജനുസായ ലങ്കാനെക്ടസിലെ ഏക സ്പീഷിസ് ആണ്. ശ്രീലങ്കയിലെ തദ്ദേശവാസിയാണ്
പതിയെ ഒഴുകുന്ന പുഴകളിലും ചതുപ്പുകളിലുമാണ് ഇവയുടെ വാസം. ധാരാളം കാണാറുണ്ടെങ്കിലും കാർഷികരാസമാലിന്യങ്ങളും ജനവാസത്തിനായി കാടു കയ്യേറുന്നതും ഇവയുടെ നിലനിൽപ്പിനെ ബാധിക്കുന്നുണ്ട്.
അവലംബം
<div class="reflist columns references-column-count references-column-count-2" style="-moz-column-count: 2; list-style-type: decimal;"> വർഗ്ഗം:ഉഭയജീവികൾ - അപൂർണ്ണലേഖനങ്ങൾ വർഗ്ഗം:ശ്രീലങ്കയിലെ തവളകൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:ഒരു സ്പീഷിസ് മാത്രമുള്ള ജീവിജനുസുകൾ
കാൾ ലുഡ്‌വിഗ് വിൽഡെനോ
ഒരു ജർമ്മൻ സസ്യശാസ്ത്രജ്ഞനും ഫാർമസിസ്റ്റും സസ്യ വർഗ്ഗീകരണ ശാസ്ത്രജ്ഞനുമായിരുന്നു കാൾ ലുഡ്‌വിഗ് വിൽഡെനോ (22 ഓഗസ്റ്റ് 1765 – 10 ജൂലൈ 1812). സസ്യങ്ങളുടെ ഭൂമിശാസ്ത്രപരമായ വിതരണത്തെക്കുറിച്ചുള്ള പഠനമായ ഫൈറ്റോജിയോഗ്രാഫിയുടെ സ്ഥാപകരിൽ ഒരാളായി അദ്ദേഹത്തെ കണക്കാക്കുന്നു. ആദ്യകാലത്തെ മികച്ച ഫൈറ്റോജോഗ്രാഫർമാരിൽ ഒരാളായി അറിയപ്പെടുന്ന അലക്സാണ്ടർ വോൺ ഹംബോൾട്ടിന്റെ ഉപദേഷ്ടാവ് കൂടിയായിരുന്നു വിൽഡെനോ. സസ്യ പരാഗണത്തെയും പുഷ്പ ജീവശാസ്ത്രത്തെയും കുറിച്ചുള്ള പഠനത്തിന് തുടക്കമിട്ട ക്രിസ്ത്യൻ കോൺറാഡ് സ്പ്രെഞ്ചലിനെ അദ്ദേഹം സ്വാധീനിച്ചു.
ജീവചരിത്രം
വിൽഡെനോ ബെർലിനിൽ ജനിച്ചു, ഹാലി സർവകലാശാലയിൽ വൈദ്യശാസ്ത്രവും സസ്യശാസ്ത്രവും പഠിച്ചു. ലാൻഗൻസൽസയിലെ വിഗ്ലീബ് ​​കോളേജിലും ഫാർമസ്യൂട്ടിക്സ് പഠിച്ച ശേഷം ഹാലിയിലെ മെഡിസിൻ പഠനത്തിനുശേഷം, ബെർലിനിൽ തിരിച്ചെത്തി, അന്റർ ഡെൻ ലിൻഡനിൽ സ്ഥിതി ചെയ്യുന്ന തന്റെ പിതാവിന്റെ ഫാർമസിയിൽ ജോലി ചെയ്തു. സസ്യശാസ്ത്രത്തോടുള്ള അദ്ദേഹത്തിന്റെ ആദ്യകാല താൽപര്യം അമ്മാവൻ ജെജി ഗ്ലെഡിറ്റ്ഷ് പരിപോഷിപ്പിക്കുകയും കൗമാരപ്രായത്തിൽ തന്നെ ഒരു ഹെർബേറിയം ശേഖരം ആരംഭിക്കുകയും ചെയ്തു. 1794 -ൽ അദ്ദേഹം ബെർലിൻ അക്കാദമി ഓഫ് സയൻസസിൽ അംഗമായി. 1801 മുതൽ മരണം വരെ അദ്ദേഹം ബെർലിനിലെ ബൊട്ടാണിക്കൽ ഗാർഡന്റെ ഡയറക്ടറായിരുന്നു. 1807 -ൽ അലക്സാണ്ടർ വോൺ ഹംബോൾട്ട് തോട്ടം വിപുലീകരിക്കാൻ സഹായിച്ചു. ഹംബോൾട്ട് തിരികെ കൊണ്ടുവന്ന നിരവധി തെക്കേ അമേരിക്കൻ സസ്യങ്ങളെ അദ്ദേഹം അവിടെ പഠിച്ചു. ഒരേ കാലാവസ്ഥയിൽ സസ്യങ്ങൾക്ക് പൊതു സ്വഭാവസവിശേഷതകളുണ്ടെന്ന് കാണിച്ച്, സസ്യങ്ങളെ കാലാവസ്ഥയുമായി പൊരുത്തപ്പെടുത്തുന്നതിൽ അദ്ദേഹത്തിന് താൽപ്പര്യമുണ്ടായിരുന്നു. ഇരുപതിനായിരത്തിലധികം സ്പീഷീസുകൾ ഉൾക്കൊള്ളുന്ന അദ്ദേഹത്തിന്റെ ഹെർബേറിയം ഇപ്പോഴും ബെർലിനിലെ ബൊട്ടാണിക്കൽ ഗാർഡനിൽ സംരക്ഷിക്കപ്പെടുന്നു. ചില മാതൃകകളിൽ ഹംബോൾട്ട് ശേഖരിച്ചവ ഉൾപ്പെടുന്നു.
ഒരു യുവാവെന്ന നിലയിൽ വിൽഡെനോയുടെ ഫ്ലോറ ബെറോലിനെൻസിസ് ഉപയോഗിച്ച് സസ്യങ്ങൾ തിരിച്ചറിയാൻ കഴിഞ്ഞില്ലെന്ന് ഹംബോൾട്ട് രേഖപ്പെടുത്തുന്നു. പിന്നീട് അദ്ദേഹം ഒരു കൂടിക്കാഴ്‌ചയില്ലാതെ വിൽഡെനോവിനെ സന്ദർശിക്കുകയും തന്നേക്കാൾ നാല് വയസ്സ് മാത്രം പ്രായക്കൂടുതലുള്ള അദ്ദേഹത്തെ ഒരു ബന്ധുവായി കാണുകയും മൂന്നാഴ്ചയ്ക്കുള്ളിൽ അദ്ദേഹം ഉത്സാഹിയായ ഒരു സസ്യശാസ്ത്രജ്ഞനായി മാറുകയും ചെയ്തു.
1792 ലെ തന്റെ Grundriss der Kräuterkunde or Geschichte der Pflanzen എന്ന പുസ്തകത്തിൽ വിൽഡെനോ നിയന്ത്രിത പ്ലാന്റ് വിതരണങ്ങൾ വിശദീകരിക്കാൻ ഒരു ആശയം കൊണ്ട് വന്നു. വിൽഡെനോ നിർദ്ദേശിച്ചത് മുൻകാല ചരിത്രത്തെ അടിസ്ഥാനമാക്കിയാണ്, സമുദ്രങ്ങളാൽ ചുറ്റപ്പെട്ട പർവതങ്ങളിൽ വ്യത്യസ്ത കൂട്ടം സസ്യങ്ങൾ തുടക്കത്തിൽ കൊടുമുടികളിൽ മാത്രമായി പരിമിതപ്പെടുത്തിയിരുന്നവ സമുദ്രനിരപ്പ് കുറഞ്ഞപ്പോൾ താഴേക്ക് വ്യാപിക്കുകയും ചെയ്തു. വെള്ളപ്പൊക്കത്തെക്കുറിച്ചുള്ള ബൈബിൾ ആശയത്തിന് ഇത് അനുയോജ്യമാകും. പഴയതുപോലെ സസ്യങ്ങൾ വിതരണം ചെയ്യപ്പെട്ടിരിക്കുന്നുവെന്നും മാറ്റങ്ങളൊന്നുമില്ലെന്നും ഉള്ള എബർഹാർഡ് ഓഗസ്റ്റ് വിൽഹെം വോൺ സിമ്മർമാന്റെ മുൻകാല പ്രസ്താവനകൾക്ക് വിരുദ്ധമായിരുന്നു ഇത്.
പുറത്തേക്കുള്ള കണ്ണികൾ
വർഗ്ഗം:ജർമ്മൻ വർഗ്ഗീകരണജ്ഞർ വർഗ്ഗം:1812-ൽ മരിച്ചവർ വർഗ്ഗം:1765-ൽ ജനിച്ചവർ
ഗായത്രി സുരേഷ്
ഒരു ഇന്ത്യൻ ചലച്ചിത്ര അഭിനേത്രിയും മോഡലുമാണ് ഗായത്രി സുരേഷ്. 2015-ൽ പ്രദർശനത്തിനെത്തിയ മലയാള ചലച്ചിത്രമായ ജമ്‌നപ്യാരിയിലൂടെയാണ് അവർ ചലച്ചിത്ര രംഗത്തെത്തിയത്.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടിമാർ വർഗ്ഗം:1992-ൽ ജനിച്ചവർ
സിപ്ല
സിപ്ല ലിമിറ്റഡ്, മുംബൈ ആസ്ഥാനമായി പ്രവർത്തിക്കുന്ന ഒരു ഇന്ത്യൻ ബഹുരാഷ്ട്ര കമ്പനിയാണ്. ശ്വസനം, ഹൃദയ രോഗങ്ങൾ, സന്ധിവാതം, പ്രമേഹം, ഭാരം നിയന്ത്രിക്കൽ, വിഷാദം തുടങ്ങിയവയ്ക്കുള്ള മരുന്നുകളാണ് സിപ്ല പ്രധാനമായും വികസിപ്പിക്കുന്നത്.
17 സെപ്റ്റംബർ 2014-ൽ, അതിന്റെ വിപണി മൂലധനം ₹ 49,611.58 കോടി ആയിരുന്നു. ഇന്ത്യൻ പൊതുവിപണിയിൽ 42-ആം സ്ഥാനത്തായിരുന്നു സിപ്ല.
2019 ഏപ്രിൽ 23 ന് ഡോ. രാജു മിസ്ട്രിയെ ഗ്ലോബൽ ചീഫ് പീപ്പിൾ ഓഫീസറായി സിപ്ല നിയമിച്ചു.
ചരിത്രം
ഖ്വാജാ അബ്ദുൽ ഹമീദ് 1935 ൽ മുംബൈയിൽ 'ദി കെമിക്കൽ, ഇൻ‌ഡസ്ട്രിയൽ & ഫാർ‌മസ്യൂട്ടിക്കൽ ലബോറേറ്ററീസ്' എന്ന പേരിലാണ് ഇത് സ്ഥാപിച്ചത്. കമ്പനിയുടെ പേര് 1984 ജൂലൈ 20 ന് 'സിപ്ല ലിമിറ്റഡ്' എന്ന് മാറ്റി. 1985 ൽ യു‌എസ് എഫ്.ഡി.എ സിപ്ലയുടെ മരുന്നുല്പാദനത്തിന് അംഗീകാരം നൽകി. കേംബ്രിഡ്ജ് വിദ്യാഭ്യാസമുള്ള രസതന്ത്രജ്ഞനായിരുന്ന യൂസഫ് ഹമീദിന്റെ (ഖ്വാജാ അബ്ദുൽഹമീദിന്റെ മകൻ ) നേതൃത്വത്തിൽ കമ്പനി വികസ്വര രാജ്യങ്ങളിലെ പാവപ്പെട്ടവർക്ക് ചികിത്സ നൽകുന്നതിന് ജനറിക് മരുന്നുകൾ നൽകി. 2001 ൽ സിപ്ല എച്ച്ഐവി ചികിത്സയ്ക്കായി മരുന്നുകൾ ( ആന്റി റിട്രോവൈറലുകൾ ) ചുരുങ്ങിയ ചെലവിൽ വാഗ്ദാനം ചെയ്തു.
2013 ൽ സിപ്ല ദക്ഷിണാഫ്രിക്കൻ കമ്പനിയായ സിപ്ല-മെഡ്‌പ്രോ സ്വന്തമാക്കി, ഒരു അനുബന്ധ സ്ഥാപനമായി നിലനിർത്തുകയും അതിന്റെ പേര് സിപ്ല മെഡ്‌പ്രോ സൗത്ത് ആഫ്രിക്ക ലിമിറ്റഡ് എന്ന് മാറ്റുകയും ചെയ്തു. ഏറ്റെടുക്കുന്ന സമയത്ത് സിപ്ല-മെഡ്‌പ്രോ സിപ്ലയുടെ വിതരണ പങ്കാളിയായിരുന്നു, കൂടാതെ ദക്ഷിണാഫ്രിക്കയിലെ മൂന്നാമത്തെ വലിയ ഫാർമസ്യൂട്ടിക്കൽ കമ്പനിയുമായിരുന്നു. കമ്പനി 2002 ൽ സ്ഥാപിതമായതാണ്, ഇത് എനലെനി ഫാർമസ്യൂട്ടിക്കൽസ് ലിമിറ്റഡ് എന്നറിയപ്പെട്ടു. 2005 ൽ, സിപ്ലയും മെഡ്‌പ്രോ ഫാർമസ്യൂട്ടിക്കൽസും എന്ന ദക്ഷിണാഫ്രിക്കൻ ജനറിക്‌സ് കമ്പനിയായ സിപ്ല-മെഡ്‌പ്രോയുടെ എല്ലാ ഓഹരികളും എനലെനി വാങ്ങി, 2008 ൽ അതിന്റെ പേര് സിപ്ല-മെഡ്‌പ്രോ എന്ന് മാറ്റി.
ലിഗ്നൈറ്റ്
കൽക്കരിയുടെ ഏറ്റവും താണ രുപമാണ് ലിഗ്നൈറ്റ്. ബ്രൌൺ കൽക്കരി എന്നും അറിയപ്പെടുന്നു. കറുപ്പും ബ്രൌണും നിറത്തിൽ കാണപ്പെടുന്ന ഇതിലെ കാർബണിൻറെ അളവ് 25 ശതമാനം മുതൽ 35 ശതമാനം വരെയാണ്.
ലിഗ്നൈറ്റ് രണ്ട് തരത്തിൽ കാണപ്പെടുന്നു. സൈലോയ്ഡ് ലിഗ്നൈറ്റ് അഥവാ ഫോസിൽ വുഡ് ആണ് ആദ്യത്തേത്. കോപാക്ട് ലിഗ്നൈറ്റ് അഥവാ പെർഫെക്ട് ലിഗ്നൈറ്റ് ആണ് രണ്ടാമത്തേത്.
പുറം കണ്ണികൾ
വർഗ്ഗം:കൽക്കരി
നോറ ജോൺസ്‌
ഒരു അമേരിക്കൻ ഗായികയും, ഗാനരചയിതാവും, പിയാനിസ്റ്റുമാണ് നോറ ജോൺസ്‌ (ജനനം: ഗീതാലി നോറ ജോൺസ് ശങ്കർ, മാർച്ച് 30, 1979). നിരവധി പുരസ്‌കാരങ്ങൾ കരസ്ഥമാക്കിയ അവരുടെ 50 ദശലക്ഷം റെക്കോർഡുകൾ ലോകമെമ്പാടുമായി വിറ്റഴിച്ചിട്ടുണ്ട്. 2000-2009 ദശാബ്ദത്തിലെ ഏറ്റവും മികച്ച ജാസ് ഗായികയായി ബിൽബോർഡ് മാഗസിൻ നോറ ജോൺസിനെ തിരഞ്ഞെടുത്തു. ഒമ്പത് ഗ്രാമി പുരസ്‌കാരം നേടിയിട്ടുള്ള അവർ ബിൽബോർഡ് മാഗസിൻ  തയാറാക്കിയ 2000-2009 ദശാബ്ദത്തിലെ മികച്ച കലാകാരന്മാരുടെ പട്ടികയിൽ അറുപതാം സ്ഥാനം നേടിയിരുന്നു.
2002 ൽ 'ജോൺസ് കം എവേ വിത് മീ' എന്ന സംഗീത ആൽബത്തിലൂടെയാണ് അവർ തൻ്റെ സംഗീത കരിയർ ആരംഭിച്ചത്. ജാസ്, കൺട്രി, പോപ്പ് എന്നിവ സംയോജിച്ചു പുറത്തിറക്കിയ ഈ ആൽബം 27 ദശലക്ഷം കോപ്പികൾ വിറ്റു, ഡയമണ്ട് പദവി നേടി. ആൽബം ഓഫ് ദി ഇയർ, റെക്കോർഡ് ഓഫ് ദി ഇയർ, മികച്ച പുതുമുഖം ഉൾപ്പെടെ അഞ്ച് ഗ്രാമി പുരസ്കാരങ്ങൾ ഈ ആൽബം നേടി. ഫീൽസ് ലൈക് ഹോം (2004), നോട്ട് ടൂ ലേറ്റ് (2007) എന്നിങ്ങനെ പിന്നീട് പുറത്തിറക്കിയ രണ്ടു ആൽബങ്ങളും ഒരു ദശലക്ഷം പകർപ്പുകൾ വീതം വിറ്റു, പ്ലാറ്റിനം പദവി നേടി. നിരൂപകരും ഇവയെ പൊതുവെ നല്ലരീതിയിൽ സ്വീകരിച്ചു. ജോൺസിന്റെ അഞ്ചാം സ്റ്റുഡിയോ ആൽബം, ലിറ്റിൽ ബ്രോക്കൺ ഹാർട്ട്സ്, 2012 ഏപ്രിൽ 27 നു പുറത്തിറങ്ങി. അവരുടെ ഏറ്റവും പുതിയ ആൽബം ഡേ ബ്രേക്സ്, ഒക്ടോബർ 7, 2016 ന് പുറത്തിറങ്ങി. 2007 ൽ പുറത്തിറങ്ങിയ മൈ ബ്ലൂബെറി നൈറ്റ്സ്സിൽ എന്ന ചലച്ചിത്രത്തിലൂടെ ജോൺസ് സിനിമയിൽ തൻറെ അരങ്ങേറ്റം കുറിച്ചു.
ഇന്ത്യൻ സിത്താർ വിദഗ്ദ്ധനും സംഗീതജ്ഞനുമായ പണ്ഡിറ്റ് രവിശങ്കറിന്റെ മകളും, സംഗീതജ്ഞയായ അനൂഷ്ക ശങ്കറിന്റെ അർദ്ധ സഹോദരിയുമാണ് നോറ ജോൺസ്‌.
ആദ്യകാലം
1979 മാർച്ച് 30 ന് ന്യൂയോർക്കിലെ ബ്രൂക്ലിനിൽ അമേരിക്കൻ സംഗീത മേളകളുടെ അവതാരക സ്യൂ ജോൺസിന്റേയും ഇന്ത്യൻ സംഗീതജ്ഞൻ രവി ശങ്കറിന്റേയും പുത്രിയായി ഗീതാലി നോറാ ജോൺസ് ശങ്കർ എന്ന പേരിൽ ജനിച്ചു. അവിവാഹിതരായ മാതാപിതാക്കൾ 1986-ൽ വേർപിരിഞ്ഞപ്പോൾ, നോറ ടെക്സസിലെ ഗ്രേപ്പ്‍വൈനിൽ മാതാവിനോടൊപ്പം വളർന്നു. ഡാളസിലെ ബുക്കർ ടി. വാഷിംഗ്ടൺ ഹൈസ്കൂൾ ഫോർ ദ പെർഫോമിംഗ് ആന്റ് വിഷ്വൽ ആർട്സിലേയ്ക്കു മാറുന്നതിനു മുമ്പ് കോളിവില്ലെ മിഡിൽ സ്കൂളിലും ഗ്രേപ്പ്‍വൈൻ ഹൈസ്കൂളിലുമായി വിദ്യാഭ്യാസം ചെയ്തിരുന്നു. ഹൈസ്കൂളിൽ പഠിക്കുന്ന കാലത്ത് സ്കൂൾ ഗായകസംഘത്തിൽ അവർ പാടുകയും ബാൻഡിൽ പങ്കെടുക്കുകയും അൾട്ടോ സാക്സോഫോൺ എന്ന കുഴൽവാദ്യം വായിക്കുകയും ചെയ്തിരുന്നു. പതിനാറാമത്തെ വയസ്സിൽ, മാതാപിതാക്കളുടെ സമ്മതത്തോടെ, അവർ ഔദ്യോഗികമായി നോറാ ജോൺസ് എന്നു പേരുമാറ്റം നടത്തി.
പുറത്തേക്കുള്ള കണ്ണികൾ
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:അമേരിക്കൻ വനിതാ ഗായിക-ഗാനരചയിതാക്കൾ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1979-ൽ ജനിച്ചവർ
എമ്മ വാൻ നെയിം
1805-ൽ അമേരിക്കൻ നാടോടി കലാകാരനായ ജോഷ്വ ജോൺസൺ വരച്ച ഛായാചിത്രമാണ് എമ്മ വാൻ നെയിം. ഈ ചിത്രം ലിറ്റിൽ ഗേൾ ഇൻ പിങ്ക് വിത്ത് എ ഗോബ്ലറ്റ് ഫിൽഡ് വിത്ത് സ്ട്രോബെറി എന്നും അറിയപ്പെടുന്നു. ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലുണ്ട്.
വിവരണം
മേരിലാൻഡിൽ നിന്നുള്ള ഒരു പെൺകുഞ്ഞിനെ ചിത്രീകരിക്കുന്ന ഈ ചിത്രം ബാൾട്ടിമോറിൽ വരച്ചതാണ്.
1950-കളുടെ അവസാനത്തിൽ ന്യൂയോർക്ക് നാടോടി, ആധുനിക കലാവ്യാപാരി എഡിത്ത് ഹാൽപെർട്ട് ആണ് ഇത് വീണ്ടും കണ്ടെത്തിയത്. പിന്നീട്, നിരവധി അന്താരാഷ്ട്ര പ്രദർശനങ്ങളിൽ ഉൾപ്പെടുത്തിയ ഈ ചിത്രം അമേരിക്കൻ നാടോടി ചിത്രകലയുടെ പ്രതീകമായി കണക്കാക്കപ്പെടുന്നു.
ഈ ചിത്രം എഡ്ഗർ വില്യം ഗാർബിഷും ഭാര്യ ബെർണീസ് ക്രിസ്‌ലർ ഗാർബിഷും സ്വന്തമാക്കിയ ശേഷം, അവർ 1970-ൽ വിറ്റ്‌നി മ്യൂസിയം ഓഫ് അമേരിക്കൻ ആർട്ടിന് സംഭാവന ചെയ്തു. എന്നിരുന്നാലും, 1978-ൽ മ്യൂസിയം "20-ാം നൂറ്റാണ്ടിൽ ശേഖരിക്കുന്നതിൽ" ശ്രദ്ധ കേന്ദ്രീകരിക്കാൻ തീരുമാനിച്ചു. ഇത് സോഥെബിയിൽ നിന്ന് 660,000 ഡോളറിന് ആർട്ട് ഡീലർ അലക്‌സാണ്ടർ അസെവെഡോയ്ക്ക് വിറ്റു. ജോൺസന്റെ ഏതെങ്കിലും സൃഷ്ടിയുടെ ലേലത്തിലെ മുൻ റെക്കോർഡിന്റെ 14 മടങ്ങ് കൂടുതലാണ് ഇത്.. സോഥെബിയുടെ നാടോടി കല വിദഗ്ധനായ നാൻസി ഡ്രക്ക്മാൻ ഇതിനെ "ഏറ്റവും വ്യാപകമായി പ്രദർശിപ്പിച്ച നാടോടിചിത്രങ്ങളിലൊന്നായി വിശേഷിപ്പിച്ചു.
ലേലം അവസാനിച്ചതിന് ശേഷം, ജോൺസന്റെ ഒന്നിലധികം ചിത്രങ്ങളുടെ ഉടമയായ നടൻ ബിൽ കോസ്ബി വിൽപ്പനയുടെ വിമർശകനായിരുന്നു.
2016 ൽ മെട്രോപൊളിറ്റൻ മ്യൂസിയം ഓഫ് ആർട്ട് ഈ ചിത്രം ഏറ്റെടുത്തു
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
മെൻസ്ട്രുവൽ കപ്പ്
Leona Chalmers എന്ന actress ആണ് 1937ൽ menstrual cup നു പേറ്റന്റ് നേടുന്നത്. ആർത്തവ കാലത്ത് ആർത്തവരക്തം വസ്ത്രങ്ങളിലും മറ്റും പറ്റി അഴുക്കാകാതിരിക്കാൻ സ്ത്രീകൾ ഉപയോഗിക്കുന്ന ഒരു സംവിധാനമാണ് മെൻസ്ട്രുവൽ കപ്പ് (Menstrual cup). യോനിക്കകത്ത് കയറ്റിവയ്ക്കാവുന്ന, നാളത്തിന്റെ ആകൃതിയിലുള്ള ഈ ഉപകരണം ആർത്തവകാലത്ത് യോനിയിൽകൂടി പുറത്തുവരുന്ന രക്തത്തെ ശേഖരിക്കുന്നു. മെഡിക്കൽ ഗ്രേഡ് സിലിക്കൺ അല്ലെങ്കിൽ റബ്ബർ ഉപയോഗിച്ച് നിർമ്മിക്കുന്ന ഈ ഉപകരണം വഴക്കമുള്ളതും പരിസ്ഥിതി സൗഹൃദവുമാണ്. ഒരു ആർത്തവരക്ത ശേഖരണി (മെൻസ്ട്രുവൽ കപ്പ്) നാലോ അഞ്ചോ വർഷം നിരവധി തവണ ഉപയോഗിക്കാൻ സാധിക്കും.
സുധാംശു ശോഭൻ മൈത്ര
ഒരു ഇന്ത്യൻ ഡോക്ടറും വില്ലിംഗ്ഡൺ ഹോസ്പിറ്റലിലെ (ഇന്നത്തെ രാം മനോഹർ ലോഹിയ ഹോസ്പിറ്റൽ) ഫാക്കൽറ്റി അംഗവുമായിരുന്നു സുധാംശു ശോഭൻ മൈത്ര. പട്ന യൂണിവേഴ്സിറ്റിയിൽ നിന്ന് ബിരുദധാരിയും രണ്ടാം ലോകമഹായുദ്ധ സേനാനിയുമായിരുന്ന അദ്ദേഹം 1944 ൽ ഒരു യുദ്ധമെഡൽ നേടി. ഇന്ത്യ സർക്കാർ അദ്ദേഹത്തിന് മൂന്നാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മഭൂഷൺ 1962-ൽ നൽകി. എഡിൻബർഗിലെ റോയൽ കോളേജ് ഓഫ് ഫിസിഷ്യൻസ് 1964 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു.
അവലംബം
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
ചെറുപുള്ളിപ്പൊന്തചുറ്റൻ
ഒരു രോമപാദ ചിത്രശലഭമാണ് ചെറുപുള്ളിപ്പൊന്തചുറ്റൻ (The Short banded Sailer). Neptis columella എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
മഹാരാഷ്ട്ര, തമിഴ്‌നാട്, സിക്കിം, ആസാം, എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ
ജയവിജയന്മാർ (സംഗീതജ്ഞർ)
കേരളത്തിൽ നിന്നുള്ള പ്രശസ്തരായ കർണാടക സംഗീതജ്ഞരും സംഗീതസംവിധായകരും ഗായകരുമായിരുന്നു ജയവിജയ എന്ന അപരനാമത്തിൽ പ്രവർത്തിച്ചിരുന്ന '''കെ.ജി. ജയനും ഇരട്ടസഹോദരനായിരുന്ന കെ.ജി. വിജയനും'''. കോട്ടയം സ്വദേശികളായിരുന്ന ഇവർ പ്രധാനമായും ഭക്തിഗാനരംഗത്താണ് ശ്രദ്ധേയരായതെങ്കിലും ഏതാനും ചലച്ചിത്രഗാനങ്ങളും ലളിതഗാനങ്ങളും നാടകഗാനങ്ങളും ഇവർ ചിട്ടപ്പെടുത്തിയിട്ടുണ്ട്. ഇഷ്ടദൈവമേ സ്വാമീ ശരണമയ്യപ്പാ, ഗുരുവും നീയേ സഖിയും നീയേ, ദർശനം പുണ്യദർശനം, ആരാധിയ്ക്കുന്നവർക്ക് ആധാരമായ് വിളങ്ങും, ശരണം ശ്രീ ഗുരുവായൂരപ്പാ, ശ്രീ ശബരീശാ ദീനദയാലാ തുടങ്ങി നിരവധി ഭക്തിഗാനങ്ങളും നക്ഷത്രദീപങ്ങൾ തിളങ്ങി, ഹൃദയം ദേവാലയം തുടങ്ങിയ ചലച്ചിത്രഗാനങ്ങളും ഇവർ ഒന്നിച്ചുചെയ്തവയാണ്. ചെമ്പൈ വൈദ്യനാഥ ഭാഗവതരുടെ ശിഷ്യന്മാരായ ഇരുവരും നിരവധി വേദികളിൽ കച്ചേരികൾ അവതരിപ്പിച്ചും ശ്രദ്ധേയരായി. ഇവരിലെ ഇളയവനായിരുന്ന വിജയൻ 1988-ൽ ഒരു വാഹനാപകടത്തിൽ അന്തരിച്ചു. തുടർന്ന് ജയൻ ഒറ്റയ്ക്ക് തന്റെ സംഗീതയാത്ര തുടർന്നുവരുന്നു.
ജീവിതരേഖ
ശ്രീനാരായണഗുരുവിന്റെ ശിഷ്യനും താന്ത്രികാചാര്യനുമായിരുന്ന കോട്ടയം കടമ്പൂത്തറമഠം ഗോപാലൻ തന്ത്രികളുടെയും നാരായണിയമ്മയുടെയും മൂന്നാമത്തെയും നാലാമത്തെയും ആൺമക്കളായി 1934 നവംബർ 21-ന് വൃശ്ചികമാസത്തിലെ ഭരണി നക്ഷത്രത്തിലായിരുന്നു ജയവിജയന്മാരുടെ ജനനം. പുരാണങ്ങളിൽ അഗാധമായ അറിവുണ്ടായിരുന്ന ഗോപാലൻ തന്ത്രികൾ, ശ്രീമദ്ഭാഗവതത്തിൽ നിന്നാണ് മക്കൾക്ക് പേരുകൾ കണ്ടെത്തിയത്. വളരെ ചെറുപ്പത്തിൽ തന്നെ ഇരുവരും സംഗീതം അഭ്യസിച്ചുതുടങ്ങിയിരുന്നു. നാട്ടുകാരൻ തന്നെയായിരുന്ന രാമൻ ഭാഗവതരായിരുന്നു ആദ്യ ഗുരു. പിന്നീട് രാധാകൃഷ്ണ അയ്യർ എന്ന ഗുരുവിന്റെ കീഴിലും സംഗീതം അഭ്യസിച്ച ഇരുവരും ഒമ്പതാം വയസ്സിൽ കുമാരനല്ലൂർ ക്ഷേത്രത്തിൽ വച്ച് അരങ്ങേറ്റം കുറിച്ചു. കോട്ടയം സേക്രഡ് ഹാർട്ട് സ്കൂളിലും ആലുവ അദ്വൈതാശ്രമത്തിലുമായി സ്കൂൾ പഠനം പൂർത്തിയാക്കിയ ജയവിജയന്മാർ, 1952-ൽ തിരുവനന്തപുരത്തെ സ്വാതിതിരുനാൾ സംഗീത അക്കാദമിയിൽ ഗാനഭൂഷണം കോഴ്സിന് ചേർന്നു. കർണാടക സംഗീതചക്രവർത്തിയായിരുന്ന ശെമ്മങ്കുടി ശ്രീനിവാസ അയ്യർ പ്രിൻസിപ്പാളും മധുര കെ.സി. കേശവഭാഗവതർ, കെ.ആർ. കുമാരസ്വാമി, സി.എസ്. കൃഷ്ണയ്യർ തുടങ്ങിയ പ്രശസ്ത സംഗീതജ്ഞർ അദ്ധ്യാപകരായും അക്കാലത്ത് അവിടെ ജോലി ചെയ്തുവന്നിരുന്നു. അവരിൽ നിന്നെല്ലാം സംഗീതം അഭ്യസിച്ച ഇരുവരും 1956-ൽ ഫസ്റ്റ് ക്ലാസോടെ ഗാനഭൂഷണം പാസായി. തുടർന്ന് ജയൻ ചേർത്തലയിലും വിജയൻ അടുത്തുള്ള എരമല്ലൂരിലുമുള്ള സർക്കാർ സ്കൂളുകളിൽ സംഗീതാദ്ധ്യാപകരായി ജോലി ചെയ്തു തുടങ്ങി. അക്കാലത്തുതന്നെ സംഗീതജ്ഞരെന്ന നിലയിൽ ഇരുവരും പ്രശസ്തരായിക്കഴിഞ്ഞിരുന്നു.
സംഗീതലോകത്തേയ്ക്ക്
നാലുവർഷത്തോളം അദ്ധ്യാപകജോലി ചെയ്തുവന്ന ജയവിജയന്മാർ, പിന്നീട് കർണാടക സംഗീതലോകത്തെ അതികായനായിരുന്ന ഡോ. എം. ബാലമുരളീകൃഷ്ണയുമായി പരിചയപ്പെടുകയും അദ്ദേഹത്തിന്റെ കീഴിൽ സംഗീതം അഭ്യസിയ്ക്കുന്നതിന്റെ ഭാഗമായി തങ്ങളുടെ ജോലി രാജിവച്ച് വിജയവാഡയിലേയ്ക്ക് താമസം മാറുകയും ചെയ്തു. ബാലമുരളീകൃഷ്ണ പിന്നീട് ചെന്നൈയിലേയ്ക്ക് താമസം മാറിയപ്പോഴും അവർ അദ്ദേഹത്തിനുകീഴിൽ സംഗീതപഠനം തുടർന്നുവന്നു. ഇക്കാലത്ത് നിരവധി കച്ചേരികളിൽ ബാലമുരളീകൃഷ്ണയുടെ സഹഗായകരായി അവർ പങ്കെടുത്തിട്ടുണ്ട്. ഇക്കാലത്തുതന്നെയാണ് ഇരുവരും സംഗീതസംവിധാനം ആരംഭിയ്ക്കുന്നത്. 1962-ൽ എച്ച്.എം.വി.യ്ക്കുവേണ്ടി ഇരുവരും ചേർന്ന് രണ്ട് അയ്യപ്പഭക്തിഗാനങ്ങൾക്ക് സംഗീതസംവിധാനം നിർവ്വഹിയ്ക്കുകയും, തുടർന്ന് അവ അക്കാലത്തെ പ്രശസ്ത ഗായികയായിരുന്ന പി. ലീലയെക്കൊണ്ട് പാടിയ്ക്കുകയും ചെയ്തു. ഇഷ്ടദൈവമേ സ്വാമീ ശരണമയ്യപ്പാ, കാലകാലൻ സുതനേ എന്നിവയായിരുന്നു അവ. '''എം.പി. ശിവം''' എന്ന തൂലികാനാമത്തിൽ എഴുതിയിരുന്ന എം. പരമേശ്വരൻ നായരായിരുന്നു ഗാനരചയിതാവ്. പിന്നെയും ധാരാളം ഭക്തിഗാനങ്ങൾക്ക് ഇരുവരും സംഗീതസംവിധാനം നിർവ്വഹിച്ചുപോന്നു. ജയവിജയന്മാർ തന്നെയെഴുതി പി. ജയചന്ദ്രൻ ആലപിച്ച ശ്രീശബരീശാ ദീനദയാളാ എന്ന ഗാനവും എം.പി. ശിവം എഴുതി കെ.ജെ. യേശുദാസ് ആലപിച്ച ദർശനം പുണ്യദർശനം എന്ന ഗാനവും അവയിൽ പ്രധാനമാണ്. ഇവ കൂടാതെയും ധാരാളം ഭക്തിഗാനങ്ങൾ ഇവർ ചെയ്തിട്ടുണ്ട്.
ഇതിനിടയിലാണ് ചലച്ചിത്രഗാനലോകത്തേയ്ക്ക് ജയവിജയന്മാർ കടന്നുവരുന്നത്. ചെന്നൈയിൽ താമസിയ്ക്കുന്ന കാലത്ത് പലവിധ ചലച്ചിത്രസംവിധായകരെയും കാണാനിടയായ അവരെ, അക്കാലത്തെ പ്രശസ്ത സംവിധായകനായിരുന്ന പി.എ. തോമസ്, തന്റെ പുതിയ ചിത്രമായ ഭൂമിയിലെ മാലാഖയ്ക്ക് സംഗീതസംവിധാനം നിർവ്വഹിയ്ക്കാൻ ക്ഷണിയ്ക്കുകയായിരുന്നു. 1965-ലായിരുന്നു ഇത്. എസ്. ജാനകി ആലപിച്ച മുൾമുടി ചൂടിയ നാഥാ എന്ന ഗാനമാണ് ഇരുവരും സൃഷ്ടിച്ച ആദ്യ ചലച്ചിത്രഗാനം. പിന്നീട് കുരുതിക്കളം, ശബരിമല ശ്രീ ധർമ്മശാസ്താ, ഭജഗോവിന്ദം, നിറകുടം, തെരുവുഗീതം തുടങ്ങി പതിനഞ്ചോളം ചലച്ചിത്രങ്ങൾക്ക് ഇരുവരും ചേർന്ന് സംഗീതസംവിധാനം നിർവ്വഹിച്ചു. ബിച്ചു തിരുമലയുടെ വരികൾക്കാണ് അവർ കൂടുതലും ഈണം പകർന്നത്. കൂടാതെ പി. ഭാസ്കരൻ, വയലാർ രാമവർമ്മ, ശ്രീകുമാരൻ തമ്പി തുടങ്ങിയവരും അവർക്കൊപ്പം പ്രവർത്തിച്ചിട്ടുണ്ട്.
ചെമ്പൈയ്ക്കൊപ്പമുള്ള നാളുകൾ
ബാലമുരളീകൃഷ്ണയുടെ വീട്ടിൽ താമസിച്ച് സംഗീതം അഭ്യസിച്ചുവരുന്ന കാലത്താണ് ജയവിജയന്മാർക്ക് ചെമ്പൈയുടെ ശിഷ്യന്മാരാകാനും അവസരം ലഭിയ്ക്കുന്നത്. ഒരു ദിവസം പ്രശസ്ത കർണാടക സംഗീതജ്ഞനും ചെമ്പൈയുടെ ശിഷ്യനുമായിരുന്ന ടി.വി. ഗോപാലകൃഷ്ണൻ, അക്കാലത്ത് ചെമ്പൈയ്ക്കൊപ്പം സ്ഥിരമായി പാടിയിരുന്ന അദ്ദേഹത്തിന്റെ സഹോദരപുത്രൻ നാരായണന് സുഖമില്ലാതെ കിടക്കുകയാണെന്നും പകരക്കാരായി ജയവിജയന്മാർക്ക് പാടാൻ അവസരമുണ്ടാക്കാമെന്നും പറയുകയുണ്ടായി. അതിനുമുമ്പായി ബാലമുരളീകൃഷ്ണയുടെ അനുമതി ചോദിയ്ക്കാൻ ചെന്ന ജയവിജയന്മാരോട് അദ്ദേഹം പറഞ്ഞത് തീർച്ചയായും ചെമ്പൈയുടെ കീഴിൽ പഠിയ്ക്കേണ്ടതാണെന്നും അത് അവർക്ക് ഗുണം ചെയ്യുമെന്നുമാണ്. അങ്ങനെയാണ് ജയവിജയന്മാർ ചെമ്പൈയുടെ ശിഷ്യന്മാരാകുന്നത്.
ഒരുമിച്ചു ചെയ്ത ഗാനങ്ങൾ
പതിനഞ്ചോളം ചിത്രങ്ങൾക്കും നൂറ്റിയമ്പതോളം ആൽബങ്ങൾക്കും ഒരുപാട് നാടകങ്ങൾക്കും ജയവിജയന്മാർ സംഗീതസംവിധാനം നിർവ്വഹിച്ചിട്ടുണ്ട്. അക്കാലത്തെ പ്രശസ്തരായ എല്ലാ ഗായകരെക്കൊണ്ടും അവർ ഗാനങ്ങൾ പാടിയ്ക്കുകയും സ്വയം ഗാനങ്ങൾ പാടുകയും ചെയ്തിട്ടുണ്ട്. ഇവയിൽ പ്രസിദ്ധമായ ചിലവയാണ് ചുവടെ ചേർക്കുന്നത്.
വിജയന്റെ മരണവും ജയന്റെ തിരിച്ചുവരവും
വിജയന്റെ മരണത്തെത്തുടർന്ന് മാനസികമായി തളർന്നുപോയ ജയനെ, പിന്നീട് ഉറ്റസുഹൃത്തായ യേശുദാസ് സംഗീതലോകത്തേയ്ക്ക് മടക്കിക്കൊണ്ടുവരികയായിരുന്നു. യേശുദാസിന്റെ സ്വന്തം കമ്പനിയായ തരംഗിണി പുറത്തിറക്കിയ മയിൽപ്പീലി എന്ന ഗുരുവായൂരപ്പഭക്തിഗാനസമാഹാരത്തിനാണ് ജയൻ ആദ്യമായി തനിച്ച് സംഗീതസംവിധാനം നിർവഹിച്ചത്. എസ്. രമേശൻ നായർ രചിച്ച ഒൻപത് ഗുരുവായൂരപ്പഭക്തിഗാനങ്ങൾക്കും ജയൻ തന്നെ ഈണം പകരുകയും യേശുദാസ് അവ ആലപിയ്ക്കുകയും ചെയ്തു. 1988 നവംബറിൽ പുറത്തിറങ്ങിയ മയിൽപ്പീലി, റെക്കോർഡ് വിജയമാണ് കരസ്ഥമാക്കിയത്. ഒരാഴ്ചയ്ക്കുള്ളിൽ തന്നെ ഒരുലക്ഷം കാസറ്റുകൾ ഇതിന്റേതായി വിറ്റുപോകുകയുണ്ടായി. ചന്ദനചർച്ചിത നീലകളേബരം, ഒരുപിടി അവിലുമായ്, അണിവാകച്ചാർത്തിൽ ഞാനുണർന്നു കണ്ണാ, ഗുരുവായൂരപ്പാ നിൻ മുന്നിൽ തുടങ്ങിയ മയിൽപ്പീലിയിലെ ഒൻപത് ഗാനങ്ങളും ഇന്നും ജനപ്രിയമായി തുടരുന്നു.
തുടർന്ന് വേറെയും ഒരുപാട് ആൽബങ്ങൾക്ക് ജയൻ ഒറ്റയ്ക്ക് സംഗീതം പകരുകയുണ്ടായി. ദേവീഗീതം, ഹരിമുരളി, അയ്യപ്പതൃപ്പാദം, വന്ദേ മുകുന്ദം, ഹരിചന്ദനം തുടങ്ങിയവ അവയിൽ പ്രധാനമാണ്. കൂടാതെ, വിജയന്നൊപ്പം പാടിയ പഴയ അയ്യപ്പഭക്തിഗാനങ്ങൾ അദ്ദേഹം വീണ്ടും പാടി പുറത്തിറക്കുകയുണ്ടായി. തിരുവാഭരണം എന്നു പേരിട്ട ഈ ഗാനസമാഹാരം 2003-ലാണ് പുറത്തിറങ്ങിയത്. ഈസ്റ്റ് കോസ്റ്റ് ഓഡിയോസ് പുറത്തിറക്കിയ ഈ ആൽബം വൻവിജയം നേടിയതിനുശേഷം പുതിയ ചില ഗാനങ്ങളും അദ്ദേഹം സ്വയം ഈണം പകർന്ന് പാടുകയുണ്ടായിട്ടുണ്ട്. എ.വി. വാസുദേവൻ പോറ്റി, പി.സി. അരവിന്ദൻ, എസ്. രമേശൻ നായർ, ചൊവ്വല്ലൂർ കൃഷ്ണൻകുട്ടി, പള്ളിപ്പുറം മോഹനചന്ദ്രൻ, രാജീവ് ആലുങ്കൽ, സന്തോഷ് വർമ്മ തുടങ്ങിയവരാണ് ജയൻ തനിച്ചുചെയ്ത ഗാനങ്ങളിൽ അധികവും രചിച്ചത്. വാർദ്ധക്യസഹജമായ അസുഖങ്ങൾ അലട്ടുമ്പോഴും ജയൻ ഇന്നും സംഗീതത്തിൽ സജീവമായി തുടരുന്നു. ഗുരുവായൂരിലെ ചെമ്പൈ സംഗീതോത്സവം അടക്കമുള്ള പരിപാടികളിലെ അവിഭാജ്യഘടകമാണ് അദ്ദേഹം.
കുടുംബജീവിതം
1962 ജൂൺ 22-നാണ് ജയവിജയന്മാർ വിവാഹിതരായത്. റിട്ട. സ്കൂൾ അധ്യാപികയായിരുന്ന പരേതയായ വി.കെ. സരോജിനിയാണ് ജയന്റെ ഭാര്യ. ഈ ബന്ധത്തിൽ ഇവർക്ക് ബിജു, മനോജ് എന്നിങ്ങനെ രണ്ട് ആണ്മക്കളുണ്ട്. മൂത്തമകനായ ബിജു കെ. ജയൻ, അച്ഛന്റെ പാത പിന്തുടർന്ന് സംഗീതരംഗത്ത് നിലയുറപ്പിച്ചു. ഇളയമകനായ മനോജ് കെ. ജയൻ, മലയാളചലച്ചിത്രരംഗത്തെ അതിപ്രശസ്തനായ ഒരു നടനാണ്. 1988 മുതൽ ചലച്ചിത്രരംഗത്ത് തുടരുന്ന മനോജ് കെ. ജയൻ, മലയാളം കൂടാതെ തമിഴ്, തെലുങ്ക്, കന്നഡ തുടങ്ങിയ ഭാഷകളിലും അഭിനയിച്ചിട്ടുണ്ട്. പെരുന്തച്ചൻ, സർഗ്ഗം, അനന്തഭദ്രം തുടങ്ങിയവ അദ്ദേഹത്തിന്റെ പ്രധാന ചിത്രങ്ങളിൽ വരുന്നു.
കെ.എസ്.ഇ.ബി.യിലെ റിട്ട. ഉദ്യോഗസ്ഥയായിരുന്ന രാജമ്മയാണ് വിജയന്റെ ഭാര്യ. ഇവർക്കും രണ്ട് ആണ്മക്കളാണുണ്ടായത് - മനു കെ. വിജയൻ, മഞ്ജുനാഥ് കെ. വിജയൻ എന്നിങ്ങനെയാണ് അവരുടെ പേരുകൾ. ഇവരിൽ ഇളയവനായ മഞ്ജുനാഥ്, അച്ഛന്റെ പാത പിന്തുടർന്ന് ഗായകനും സംഗീതസംവിധായകനുമായി. പിതൃസഹോദരപുത്രനായ മനോജ് കെ. ജയൻ അഭിനയിച്ച ക്ലിയോപാട്ര എന്ന ചിത്രത്തിലൂടെ അരങ്ങേറ്റം കുറിച്ച മഞ്ജുനാഥ്, ചലച്ചിത്രങ്ങൾക്കും ആൽബങ്ങൾക്കും സംഗീതസംവിധാനം നിർവഹിച്ചുവരുന്നു. വർഗ്ഗം:1934-ൽ ജനിച്ചവർ വർഗ്ഗം:1988-ൽ മരിച്ചവർ വർഗ്ഗം:മലയാളികളായ കർണാടകസംഗീതജ്ഞർ വർഗ്ഗം:കോട്ടയം ജില്ലയിൽ ജനിച്ചവർ
അന കാസ്റ്റിലോ
ചിക്കാന നോവലിസ്റ്റും കവയിത്രിയും, ചെറുകഥാകൃത്തും ഉപന്യാസകയും പത്രാധിപയും നാടകകൃത്തും പരിഭാഷകയും സ്വതന്ത്ര പണ്ഡിതയുമാണ് അന കാസ്റ്റിലോ (ജനനം: ജൂൺ 15, 1953). ചിക്കാനയിൽ നിന്നുള്ള അനുഭവങ്ങളിലെ പ്രധാന ശബ്ദങ്ങളിലൊന്നായി കണക്കാക്കപ്പെടുന്ന കാസ്റ്റിലോ ലത്തീൻ ഭാഷയിലുള്ള ഒരു നോവലിസ്റ്റ് എന്ന നിലയിലുള്ള പരീക്ഷണ ശൈലിക്ക് പേരുകേട്ടതാണ്. ലത്തീൻ ഭാഷയിലുള്ള പരീക്ഷണാത്മക ശൈലിക്കും സിക്കാനിസ്മ എന്നറിയപ്പെടുന്ന ചിക്കാന ഫെമിനിസത്തിൽ അവളുടെ പ്രവർത്തനത്തിനും കാസ്റ്റിലോ അറിയപ്പെടുന്നു. വംശീയപരമായും ലിംഗപരമായ പ്രശ്നങ്ങളിലും കാസ്റ്റിലോയുടെ താൽപ്പര്യം അവരുടെ എഴുത്തുജീവിതത്തിലുടനീളം കണ്ടെത്താൻ കഴിയും. സപ്പോഗോണിയ എന്ന നോവൽ 1990 ൽ ന്യൂയോർക്ക് ടൈംസ് തെരഞ്ഞെടുത്ത ശ്രദ്ധേയമായ പുസ്തകമായിരുന്നു. അവർ രചിച്ച ഗ്രന്ഥമായ സോ ഫോർ ഫ്രം ഗോഡ് ന്യൂയോർക്ക് ടൈംസ് 1993 ൽ തെരഞ്ഞെടുത്ത ശ്രദ്ധേയമായ പുസ്തകമായിരുന്നു. അവർ ലാ ടോൾടെക്ക എന്ന കലാ-സാഹിത്യ മാസികയുടെ പത്രാധിപരാണ്. കാസ്റ്റിലോ ഡെപോൾ സർവകലാശാലയിൽ ആദ്യത്തെ സോർ ജുവാന ഇനസ് ഡി ലാ ക്രൂസ് എൻ‌ഡോവ്ഡ് പദവി വഹിച്ചു.
ജീവിതവും കരിയറും
1953 ൽ ചിക്കാഗോയിൽ റെയ്മണ്ടിന്റെയും റേച്ചൽ റോച്ച കാസ്റ്റിലോയുടെയും മകളായി കാസ്റ്റിലോ ജനിച്ചു. അമ്മ മെക്സിക്കൻ ഇന്ത്യക്കാരിയായിരുന്നു. അവരുടെ പിതാവ് 1933 ൽ ചിക്കാഗോയിൽ ജനിച്ചു.. സെക്കൻഡറി വിദ്യാഭ്യാസത്തോടെ നോർത്ത് ഈസ്‌റ്റേൺ ഇല്ലിനോയി യൂണിവേഴ്‌സിറ്റിയിൽ കലയിൽ ബിഎസ് പൂർത്തിയാക്കുന്നതിന് മുമ്പ് അവൾ ജോൺസ് കൊമേഴ്‌സ്യൽ ഹൈസ്‌കൂളിലും ചിക്കാഗോ സിറ്റി കോളേജുകളിലും പഠിച്ചു. സാന്താ റോസ ജൂനിയർ കോളേജിൽ വംശീയ പഠനം പഠിപ്പിക്കുകയും ഇല്ലിനോയിസ് ആർട്‌സ് കൗൺസിലിന്റെ റൈറ്റർ-ഇൻ-റെസിഡൻസായി സേവനമനുഷ്ഠിക്കുകയും ചെയ്തതിന് ശേഷം അന കാസ്റ്റില്ലോ 1979-ൽ ചിക്കാഗോ സർവകലാശാലയിൽ നിന്ന് ലാറ്റിൻ അമേരിക്കൻ സ്റ്റഡീസിൽ എം.എ നേടി. അവർ മാൽക്കം എക്സ് ജൂനിയർ കോളേജിലും പിന്നീട് സോനോമ സ്റ്റേറ്റ് കോളേജിലും പഠിപ്പിച്ചിട്ടുണ്ട്. ജർമ്മനിയിലെ ബ്രെമെൻ സർവ്വകലാശാലയിൽ നിന്ന് 1991-ൽ അമേരിക്കൻ പഠനത്തിൽ അന കാസ്റ്റിലോ തന്റെ ഡോക്ടറേറ്റ് നേടി. ഒരു പരമ്പരാഗത പ്രബന്ധത്തിന് പകരമായി, പിന്നീട് 1994-ൽ തന്റെ കൃതിയായ മാസാക്കർ ഓഫ് ദി ഡ്രീമേഴ്‌സിൽ ശേഖരിച്ച ഉപന്യാസങ്ങൾ അവർ സമർപ്പിച്ചു. 15-ലധികം പുസ്‌തകങ്ങളും നിരവധി ലേഖനങ്ങളും എഴുതിയിട്ടുള്ള കാസ്റ്റിലോ, ഒരു പ്രധാന ചിന്തകനായും ചിക്കാന സാഹിത്യരംഗത്തെ ഒരു പയനിയറായും പരക്കെ കണക്കാക്കപ്പെടുന്നു. അവർ പറഞ്ഞു, "ഞാൻ എഴുതാൻ തുടങ്ങിയിട്ട് ഇരുപത്തിയഞ്ച് വർഷങ്ങൾക്ക് ശേഷവും എനിക്കൊരു സന്ദേശം പങ്കുവെക്കാനുണ്ടെന്ന് തോന്നുന്നു."
കാസ്റ്റിലോ ചിക്കാന ഫെമിനിസത്തെ കുറിച്ച് എഴുതുന്നു. അതിനെ "സിക്കാനിസ്മ" എന്ന് അവർ വിശേഷിപ്പിക്കുന്നു. കൂടാതെ അവരുടെ പ്രവർത്തനം സ്വത്വം, വംശീയത, വർഗീയത എന്നിവയെ കേന്ദ്രീകരിച്ചാണ്. ചിക്കാന ഫെമിനിസത്തെ സൂചിപ്പിക്കാൻ, നമ്മുടെ സമൂഹത്തിലെ ഒരു ചിക്കാന എന്നതിന്റെ രാഷ്ട്രീയം ചിത്രീകരിക്കാനും, സ്വവർഗാനുരാഗി/നേരായ കറുപ്പ്/വെളുപ്പ് തുടങ്ങിയ ചിക്കാന അനുഭവങ്ങളെ സംബന്ധിച്ച് ബൈനറികളെ വെല്ലുവിളിക്കുന്ന ചിക്കാന ഫെമിനിസത്തെ പ്രതിനിധീകരിക്കാനും അവൾ "xicanisma" എന്ന പദം ഉപയോഗിക്കുന്നു. കാസ്റ്റിലോ എഴുതുന്നു. "നമ്മുടെ സംസ്കാരത്തിലും ചരിത്രത്തിലും പ്രത്യേകമായി വേരൂന്നിയ നമ്മുടെ പരസ്പരാശ്രിതത്വത്തെക്കുറിച്ചുള്ള എക്കാലത്തെയും വർത്തമാനകാല ബോധമാണ് സികാനിസ്മ. സികാനിസ്മ ലോകത്ത് നമ്മെത്തന്നെ മനസ്സിലാക്കാനുള്ള ഒരു മാർഗമാണെങ്കിലും, അത് മെക്സിക്കൻ പശ്ചാത്തലം കൂടാതെ/അല്ലെങ്കിൽ സ്ത്രീകളല്ലാത്ത മറ്റുള്ളവരെയും സഹായിച്ചേക്കാം. അത് വഴങ്ങുന്നു; ഒരിക്കലും മാറ്റത്തെ പ്രതിരോധിക്കുന്നില്ല, സമ്പൂർണ്ണതയിൽ അധിഷ്ഠിതമായ ഒന്ന്, ദ്വൈതവാദങ്ങളല്ല. പുരുഷന്മാർ നമ്മുടെ എതിരാളികളല്ല, നമ്മുടെ എതിരാളികൾ, നമ്മുടെ 'മറ്റുള്ളവർ'". അവർ എഴുതുന്നു, "ചിക്കാനാ സാഹിത്യം എന്നത് യു.എസ് നോർത്ത് അമേരിക്കൻ സാഹിത്യത്തിന്റെ ഭാഗമായി നമ്മൾ എടുക്കുകയും നിർവചിക്കുകയും ചെയ്യുന്ന ഒന്നാണ് ചിക്കാന. ആ സാഹിത്യം നമ്മുടെ യാഥാർത്ഥ്യവുമായും യാഥാർത്ഥ്യത്തെക്കുറിച്ചുള്ള നമ്മുടെ ധാരണകളുമായും മെക്സിക്കൻ സ്ത്രീകളെന്ന നിലയിൽ അമേരിക്കയിലെ സമൂഹത്തെക്കുറിച്ചുള്ള നമ്മുടെ ധാരണകളുമായും ബന്ധപ്പെട്ടിരിക്കുന്നു. വംശാവലി അല്ലെങ്കിൽ മെക്സിക്കൻ പശ്ചാത്തലം അല്ലെങ്കിൽ ലാറ്റിന പശ്ചാത്തലം". ഹോമോഫോബിയ, വംശീയത, ലിംഗവിവേചനം, വർഗീയത എന്നിവയുൾപ്പെടെ ഒന്നിലധികം അടിച്ചമർത്തലുകളെ ചിക്കനാസ് ചെറുക്കണമെന്നും ചിക്കാന ഫെമിനിസം ഒന്നിലധികം വൈവിധ്യമാർന്ന ചിക്കാന അനുഭവങ്ങളുടെ സാന്നിധ്യം അംഗീകരിക്കണമെന്നും കാസ്റ്റില്ലോ വാദിക്കുന്നു. അവരുടെ എഴുത്ത് മാജിക്കൽ റിയലിസത്തിന്റെ സ്വാധീനം കാണിക്കുന്നു. അവരുടെ കവിതകൾ ഉൾപ്പെടെ അവരുടെ മിക്ക കൃതികളും സ്പാനിഷിലേക്ക് വിവർത്തനം ചെയ്യപ്പെട്ടിട്ടുണ്ട്. ലോസ് ആഞ്ചലസ് ടൈംസ്, സലൂൺ തുടങ്ങിയ പ്രസിദ്ധീകരണങ്ങളിൽ അവർ ലേഖനങ്ങളും സംഭാവന ചെയ്തിട്ടുണ്ട്. കലാ-സാഹിത്യ മാസികയായ ലാ ടോൾടെക്കയുടെ എഡിറ്ററാണ് കാസ്റ്റില്ലോ.
1999-ൽ സൺ ടൈംസ് സ്പോൺസർ ചെയ്ത "നൂറ്റാണ്ടിലെ ഏറ്റവും മഹത്തായ ചിക്കാഗോവുകാർ" എന്ന പേരിൽ അവരെ നാമനിർദ്ദേശം ചെയ്യപ്പെട്ടു. <references group="Shea, Renee H. &quot;No Silence for This Dreamer: The Stories of Ana Castillo.&quot; Poets & Writers 28.2 (Mar.-Apr. 2000): 32-39. Rpt. in Contemporary Literary Criticism. Edu. Jeffrey W. Hunter. Vol. 151. Detroit: Gale Group, 2002. Literature Resource Center. Web. 12. Sept. 2013." />
സാന്താ ബാർബറയിലെ കാലിഫോർണിയ സർവകലാശാലയിലെ കാലിഫോർണിയ എത്‌നിക് ആൻഡ് മൾട്ടി കൾച്ചറൽ ആർക്കൈവിലാണ് അവരുടെ പ്രബന്ധങ്ങൾ സൂക്ഷിച്ചിരിക്കുന്നത്.
കവിത
കവി എന്ന നിലയിൽ കാസ്റ്റിലോ ഒട്രോ കാന്റോ (1977), ദി ഇൻവിറ്റേഷൻ (1979), വിമൻ ആർ നോട്ട് റോസസ് (ആർട്ടെ പബ്ലിക്കോ, 1984), മൈ ഫാദർ വാസ് എ ടോൾടെക് (വെസ്റ്റ് എൻഡ് പ്രസ്സ്, 1988) എന്നിവയുൾപ്പെടെ നിരവധി കൃതികൾ രചിച്ചിട്ടുണ്ട്. അവളുടെ കൃതികൾ പ്രാഥമികമായി വിവിധ അനുഭവങ്ങളിൽ നാം കണ്ടെത്തുന്ന അർത്ഥവും വെളിപ്പെടുത്തലുകളും ആശയവിനിമയം നടത്തുന്നു. അവളുടെ "സ്ത്രീകൾ കലാപം നടത്തരുത്" എന്ന കവിത സ്ത്രീത്വത്തിന്റെ ക്ലേശങ്ങളെ പര്യവേക്ഷണം ചെയ്യുന്നു, എന്നാൽ കാസ്റ്റിലോ ഈ കവിതയിലെ വരികൾ അവളുടെ "കുറ്റം, തിരസ്‌ക്കരണം" (കവിതയുടെ 49-50 വരി) അവൾ നിശബ്ദയായി ഇരിക്കും എന്ന ആശയം വളരെ സംഭവ്യമായി ഉപയോഗിക്കുന്നു.
സംഗ്രഹം
കാസ്റ്റിലോയുടെ ഏറ്റവും ശ്രദ്ധേയമായ സൃഷ്ടികളിലൊന്നാണ് ഗാർഡിയൻസ്. ന്യൂ മെക്‌സിക്കോയിലെ താമസക്കാരിയെന്ന നിലയിൽ, അതിർത്തിയിൽ അവളുടെ പരിസരത്ത് വ്യക്തമായ ഒരു രാഷ്ട്രീയ, സാമൂഹിക, സാംസ്‌കാരിക പ്രശ്‌നം നടക്കുന്നുണ്ടായിരുന്നു. മറുവശത്ത് മെച്ചപ്പെട്ട ജീവിതം തേടുന്ന നിരപരാധികൾ അഭിമുഖീകരിക്കുന്ന നിരന്തരമായ കുറ്റകൃത്യങ്ങളെ ഗാർഡിയൻസ് അഭിസംബോധന ചെയ്യുന്നു, അല്ലെങ്കിൽ കാസ്റ്റില്ലോ പറയുന്നതുപോലെ, "എൽ ഒട്രോ ലാഡോ".
പുറംകണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ
ശ്രീലങ്കൻ തേൻ കരടി
ലഘുചിത്രം| യാല നാഷണൽ പാർക്കിൽ ശ്രീലങ്കൻ തേൻ കരടി ( മെലർസസ് ഉർസിനസ് ഇന്നോർനാറ്റസ് ) തേൻ കരടിയുടെ ഒരു ഉപജാതിയാണ്, ഇത് പ്രധാനമായും ശ്രീലങ്ക ദ്വീപിലെ താഴ്ന്ന പ്രദേശങ്ങളിലെ വരണ്ട വനങ്ങളിൽ കാണപ്പെടുന്നു. ശ്രീലങ്കൻ തേൻ കരടി ലജ്ജാശീലമുള്ള ഏകാന്ത ഇഷ്ടപ്പെടുന്ന ഒരു മൃഗമാണ്. അത് പ്രണയിക്കുന്ന സമയത്തോ (പ്രജനനം) അല്ലെങ്കിൽ ഒരു അമ്മയെയും കുഞ്ഞും ഉള്ളപ്പോൾ മാത്രമേ ജോഡികളായി അവ കാണപ്പെടുന്നുള്ളൂ. കുഞ്ഞിനെ പുറകിൽ കയറ്റുന്ന കരടി കുടുംബത്തിലെ ഏക അംഗമാണ് ശ്രീലങ്കൻ തേൻ കരടി. ശ്രീലങ്കൻ തേൻ കരടിക്ക് എല്ലാ രാത്രിയിലും ദാഹം ശമിപ്പിക്കേണ്ടിവരുന്നു, കൂടാതെ വെള്ളമില്ലാതെ ദീർഘനേരം പോകാൻ കഴിയില്ല. ശ്രീലങ്കൻ തേൻ കരടികൾ പരസ്പരം ആശയവിനിമയം നടത്താൻ വൈവിധ്യമാർന്ന മുഖഭാവങ്ങളും കോളുകളും ഉപയോഗിക്കുന്നു. മുഷിഞ്ഞതും പൊടിപിടിച്ചതും വൃത്തിഹീനമായതുമായ കറുത്ത രോമങ്ങൾ ഉള്ള ശ്രീലങ്കൻ തേൻ കരടിയെ വേഗം തിരിച്ച് അറിയാൻ കഴിയും.
പരിസ്ഥിതി
ശ്രീലങ്കൻ തേൻ കരടി സർവ്വവ്യാപിയായതിനാൽ, അത് കായ്കൾ, സരസഫലങ്ങൾ, വേരുകൾ എന്നിവയും മാംസം എന്നിവയും ഭക്ഷിക്കുന്നു. അതിന്റെ പ്രധാന ഭക്ഷണങ്ങളിലൊന്ന് കീടങ്ങളാണ്. ഇത് കീടങ്ങളെ ചീഞ്ഞ കുറ്റികളിൽ നിന്നും മരങ്ങളിൽ നിന്നും നീളമുള്ളതും രോമമില്ലാത്തതുമായ അതിൻ്റെ മൂക്ക് ഉപയോഗിച്ച് നീക്കംചെയ്യുന്നു. ശ്രീലങ്കൻ തേൻ കരടി മൃഗങ്ങളെ കൊല്ലുന്നത് വളരെ അപൂർവമാണ്. മടിയൻ കരടിയും പുള്ളിപ്പുലിയും ഒരേ ഭൂമിശാസ്ത്രപരമായ പരിധിയിൽ ഉണ്ടാകാറുണ്ട്. അത് പ്രാണികളെയും പുതിയ പഴങ്ങളെയും തേടി മൂക്ക് നിലത്തോട് അടുപ്പിച്ച് നടക്കുമ്പോൾ മുറുമുറുക്കുകയും കൂർക്കം വലിക്കുന്നതു പോലെ ഉള്ള ശബ്ദവും ഉണ്ടാക്കും. ചെറിയ പാലു പഴങ്ങളുടെ മധുരവും സമൃദ്ധിയും അതിന് ഒരുപാട് ഇഷ്ടം ഉള്ളതിനാൽ ശ്രീലങ്കൻ തേൻ കരടികൾ പഴങ്ങൾ കായ്ക്കുന്ന കാലത്ത് പാലു മരങ്ങളിൽ ഗണ്യമായ സമയം ചെലവഴിക്കുന്നു. ആറ് മുതൽ ഏഴ് മാസം വരെ നീണ്ടുനിൽക്കുന്ന ഗർഭാവസ്ഥയ്ക്ക് ശേഷം, ലങ്കൻ തേൻ കരടികൾ സാധാരണയായി ഭൂമിക്കടിയിൽ അല്ലെങ്കിൽ പാറക്കൂട്ടത്തിൽ രണ്ട് കുഞ്ഞുങ്ങളെ പ്രസവിക്കുന്നു. ശ്രീലങ്കൻ തേൻ കരടികൾക്കിടയിലെ സവിശേഷമായ ഒരു സ്വഭാവമാണ് കുഞ്ഞുങ്ങൾ പലപ്പോഴും അമ്മയുടെ പുറകിൽ സവാരി ചെയ്യുന്നത്. ശ്രീലങ്കയിലെ യല, വിൽപട്ട്, വാസ്ഗോമുവ ദേശീയോദ്യാനങ്ങളിൽ ആണ് ശ്രീലങ്കൻ തേൻ കരടികളെ കാണാൻ ഏറ്റവും പ്രചാരമുള്ള സ്ഥലങ്ങൾ.
സംരക്ഷണ നില
ശ്രീലങ്കൻ തേൻ കരടി വംശ നാശ ഭീഷണി നേരിടുന്നു. അതിൻ്റെ ജനസംഖ്യ അനുദിനം കുറയുകയാണ്. ഒറ്റപ്പെട്ട പല സ്ഥലങ്ങളിലും അതിൻ്റെ ജനസംഖ്യ 1000-ൽ താഴെ ആണ്. (ഒരു പക്ഷേ വന്യ ജനസംഖ്യ 500 ൽ താഴെയായിരിക്കാം). പ്രകൃതിദത്തമായ ഡ്രൈ സോൺ സ്വാഭാവിക വനങ്ങളുടെ നാശമാണ് അത് നേരിടുന്ന പ്രധാന ഭീഷണി. കാരണം മറ്റ് വലിയ ശ്രീലങ്കൻ മൃഗങ്ങളിൽ നിന്ന് വ്യത്യസ്തമായി, ശ്രീലങ്കൻ തേൻ കരടി അതിന്റെ ഭക്ഷണ സ്രോതസ്സിനായി പ്രകൃതിദത്ത വനങ്ങളെ വളരെയധികം ആശ്രയിക്കുന്നു. തേൻ കരടി-മനുഷ്യ ഇടപഴകലിന്റെ വർദ്ധനവ്  പല സംഘട്ടനങ്ങൾക്കും കാരണമായി. ഈ സംഘട്ടനങ്ങളിൽ കന്നുകാലികളുടെ നഷ്ടം, വസ്തുവകകൾക്കുള്ള നാശം, മനുഷ്യർക്കുണ്ടാകുന്ന മരണവും പരിക്കും ഉൾപ്പെടുന്നു. മനുഷ്യർക്ക് കരടികളോടുള്ള ഭയം മൂലം പ്രതികാരമായി കരടികളെ കൊല്ലുന്നത് സാധാരണയായി.
സാംസ്കാരിക പ്രാധാന്യം
ജന്മദേശമായ ശ്രീലങ്കയിൽ ഈ കരടിയെ സിംഹളത്തിൽ വലാഹ എന്നും തമിഴിൽ കരടി എന്നും വിളിക്കുന്നു. രണ്ട് പദങ്ങളും ഇംഗ്ലീഷിൽ " ബെയർ " എന്ന് വിവർത്തനം ചെയ്യുന്നു.
റഫറൻസുകൾ
വർഗ്ഗം:കരടികൾ വർഗ്ഗം:Taxoboxes needing a status system parameter വർഗ്ഗം:വംശനാശം നേരിടുന്ന ജീവികൾ വർഗ്ഗം:ശ്രീലങ്ക